text:
Willemstad – Na Kòrsou gerensia di PSB Bank ta konfirmá ku resientemente a deskubrí sierto iregularidat ku e sistema di Pagafasil. Esaki a kondusí na un investigashon i pa por kontinuá ku esaki, a suspendé algun empleado.
Gerensia di e banko ta enfatisá ku e investigashon no tin ningun influensia riba stabilidat di e banko. “Ounke ku e sistema di Pagafasil semper tabata i lo sigui ta seif pa hasi uzo di dje, ta hasiendo e ahustenan nesesario pa den futuro garantisá un nivel mas haltu di kòntròl interno. Miéntras tantu, por sigui hasi uzo di Pagafasil”, asina gerensia di PSB ta skibi den un relato pa prensa.
E iregularidat deskubrí ta enserá un montante di alrededor di nuebeshen mil florin (ANG 900.000). Ounke ta trata di un montante konsiderabel, di ningun manera e iregularidat aki ta afektá solides di e banko. PSB Bank, promé ku a identifiká e iregularidat aki, ya kaba tabata tumando e pasonan nesesario pa “upgrade” e sistema riba kua Pagafasil ta funshoná. Esaki ku e meta pa duna mihó servisio i pa garantisá mihó kòntròl interno di e prosesonan mará na uzo di Pagafasil.
Investigashon
Motibu di e suspenshonnan ta pa duna espasio pa terminá e investigashon. Tambe ta importante pa klarifiká ku no ta sospechá tur e empleadonan suspendé di enbolbimentu direkto den e iregularidat. Pa no influensiá e investigashon ni tacha privasidat di e empleadonan enbolbí, gerensia di PSB Bank lo no duna mas informashon den e fase aki.
Lesa tambe:
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut
- Vakatura Commissaris BonLab


c: text/html

text:
Luna di november, Parokia Cristo Rey di Brazil ta di fiesta. Nan ta celebra nan Fiesta Patronal, Fiesta di Cristo Rey. Hunto cu esey, door cu Fiesta di e Birgen di Chiquinquira ta dia 18 di november, e parokia a duna un espacio tambe pa celebra mama di Hesus, Birgen Maria, Birgen di Chiquinquirá.
Diabierna, Parokia Venezolano a bin hunto y asina e celebra nan patrono, Birgen di Chiquinquira, cual e aña aki ta e di nuebe aña cu nan ta celebr’e. E comunidad Venezolano, tur aña ta prepara, nan ta trece nan ofrenda, ta prepara un mantel. Segun e pastoor, ta algo hopi bunita pa wak con e celebracion aki ta uni e comunidad Arubiano hunto cu comunidad Venezolano den un celebracion asina bunita, pa honra mama di Dios.
Na Aruba tin hopi hende cu ta deboto na e Birgen di Chiquinquirá. Hopi aña atras, tabata tin hopi Arubiano cu tabata bay Maracaibo, pa asina celebra e fiesta aki. Ya pa nuebe aña caba e celebracion ta tuma luga den e Parokia di Cristo Rey.
Na ultimo, Pastoor Andry, a pidi pa uni den famia, pa ta uni den bista di Dios. Den union por logra hopi cos, separa for di otro no. Ora cu e mama di Dios a aparece, esey tabata su intencion. Pa tin union den e pueblo, pa sinti cu nos tur ta yiu di Dios y cu Dios semper ta percura cada un di nos.
P’esey, den e proximo temporada di Advent, nos tin un oportunidad pa trece union familiar den presencia di Dios.

robotstxt: allowed

filter: keep


text:
Noticia
Nochi di Pelicula
Bureau MFA ta presenta Nochi di Pelicula pa henter famia durante e periodo di vakantie grandi. Esaki ta un evento gratis pa nos muchanan di bario y becindario. Bin cu famia y amigonan y disfruta di e peliculanan Coco, Ferdinand y Nut Job 2.
Bureau MFA cu anochi informativo “Prevencion di Crimen den Bario”
Bureau MFA conhuntamente cu Cuerpo Policial Aruba ta invita bo pa atende un anochi informativo encuanto “Prevencion di Crimen den Bario”. E anochi informativo aki lo tuma luga na tur tres MFA cuminsando e siman aki dia 6 di juni na MFA Noord, sigi pa MFA Paradera dia 13 di juni y MFA Savaneta dia […]


text:
Kralendijk – En konekshon ku kambionan di preis di petroli riba merkado mundial Gobièrnu di Boneiru ta adaptá preisnan di produktonan di kombustibel. E siguiente kambionan di preis di kombustibel lo ta na vigor entrante 1 di òktober 2019. Gobièrnu di Boneiru ta partisipá ku e adaptashon di preis entrante 1 di òktober 2019 ta resultá den un subida pa kerosin so. Tur otro produktonan di kombustibel ta keda meskos kompará ku luna di sèptèmber.
E subida di preis pa kerosin ta 1.50 dòler sèn.
E próksimo adaptashon di preis di kombustibel lo ta den luna di novèmber 2019.
Aki ta sigui un lista di tur e preisnan di e produktonan di kombustibel manera stipulá dor di Gobièrnu di Boneiru i ku lo drenta na vigor dia 29 di sèptèmber 2019 pa loke ta trata preis di benta por mayor i dia 1 di òktober 2019 pa loke ta trata e preis di benta na pòmp.
Preis por mayor
Mogas 95 126.09 USDct pa liter.
Kerosin 60.77 USDct pa liter.
Gasòil 85.98 USDct pa liter.
LPG 100LBS 26.38 USD pa silinder.
LPG 20LBS 6.86 USD pa silinder.
Preis pa detayista
Mogas 95 133.00 USDct pa liter.
Kerosin 63.40 USDct pa liter.
Gasòil 90.00 USDct pa liter.
LPG 100LBS 32.50 USD pa silinder.
LPG 20LBS 8.37 USD pa silinder.


text:
Pronóstiko di tempu pa Kòrsou i bisindario bálido te djaluna mainta 6:00 o.l., 24 di òktober 2022.
Pronóstiko
Pronóstiko di tempu pa Kòrsou i bisindario bálido te djaluna mainta 6:00 o.l., 24 di òktober 2022.
Kompilá: djadumingu 23 di òktober 2022, 05:00 o.l. (09:00 UTC).
Tempu: Shelu lo ta parsialmente nublá i tin biaha basta nublá ku áwaseru lokalmente.
Temperatura máksimo lo alkansá 32ºC i temperatura mínimo 27ºC.
Solo ta sali 06:27 i ta baha 18:13 o.l.
Bientu: Direkshon ost i moderá; forsa 3 te 4 (12 te 30 km/ora, 7 te 16 nudo). Den dia, ráfaga te posiblemente basta fuerte; forsa 5 (31 te 39 km/ora, 17 te 21 nudo).
Situashon general: Sobrá di e humedat tambe instabilidat asosiá ku un ola tropikal, na e momento aki situá pabou di e isla, lo mantené e chènsnan pa awa kai riba nos área, mas tantu ainda den anochi pa djaluna mainta.
Kondishon di laman: Trankil te moderá ku altura di olanan entre 0.5 i 1.5 meter (2 i 4 pia).
Sistemanan tropikal signifikante: Ningun.
Fenómeno spesial: Ningun.
Perspektiva te djamars mainta: Por lo general hopi nublá ku bon chèns pa awa kai, posiblemente kompañá pa welek i bos.
Meteorólogo: Coffie


text:
George Andres Viguier un trompetista hopi keri na Aruba a bay laga nos. Viguier, ta un fam di origen Frances y ta di su tata. George a nace na Buenos Aires, Argentina riba dia 16 di october 1928 y el a muri riba 14 di april 2021 na edad di 91 aña.
Nomber di su tata ta Jorge Viguier y su mama Nora Agnes Viguier Sterlin. George a nace den centro di ciudad. Y despues nan a move pa diferente luga di Argentina. E ultimo luga tabata Olibos, e ta un districto pafo di un cuidad, specialmente uno recidencial di Buenos Aires.
George tin dos ruman muhe. E ta e di tres di su rumannan, kiermen e ta esun mas jong. Nunca George a casa. E di: “M’a casa, pero pafo di misa, ha ha ha si boso a compronde. E novianan tabata mas bien, amiga.” Su tata tabata un violinista den su hubentud.
Segun George, e bida artistico no ta ningun rumbo, ni cambio den bida George ta George aki manera e ta y tabata, unda cu e bay. Bay lesa y toca bon, pone atencion, no molestia ningun hende y keda keto.
E bida artistico
Di chikito caba, nan tabata hib’e den e Plum Plaza den e tempo ey riba diadomingo. Eynan tabatin semper un banda municipal, cu George tabata gusta. Ya e tempo ey caba musica tabata den su sanger.
E kier a dedica su mes na otro profesion di comercio, pero semper George tabata gusta e bandanan, anto e tabata mira y scucha nan y su tata a mustr’e tur e instrumentonan cu tabatin.
Djey padilanti, semper George a gusta musica y di chikito e regalonan di cumpleaños tabata un instrumento, un harmonica of un clarinet di hunga. Despues George a bay na e profesornan di trompet.
Un di e profesornan di trompet ainda ta na bida. E ta biba na Canada y e ta amigo di su colega Oscar Serrano. George a cuminsa skirbi algun areglito pa amigo- y bisiñanan.
Nan tabata toca mas bien musica di Dixie Land y asina George a sigui studia. El a bay e tempo ey cerca e profesor cu awor ta na Canada. Despues el a studia mas seriamente cu e prome trompetista di e orkesta Nacional di Buenos Aires.
Y e tabata toca tambe den e otro luga y teatronan clasico. Kende tabata un masha bon profesor y el a yuda George cumpra su prome trompet cu a remplasa un ‘corneta’ bieu cu e tabatin.
George a sigui asina y cu su amigonan el a forma un orkesta chikito y nan tabata bay toca pa fiesta di cumpleaños y cosnan asina gratuitamente. Y specialmente musica di Dixie Land y algun otro cancion.
Desaroyo musical
George a bay cerca Bernardo Barbara, e cabayero cu sigur ainda ta na bida na Canada. Despues el a bay studia trompet cu e prome trompetista di Teatro Colon di Buenos Aires. El a yega di toca na Teatro Colon cu un grupo acompañando un
Americano di color, un famoso cantante, pero tabata bibando na Francia. E no por corda su nomber. George tabata toca den ‘nightclub’ cu 21 aña di edad hunto cu un cabayero di Uruguay, kende tabata chauffeur di careda y a muri den un desgracia.
E tabata masha bon cabayero y bon musico. E tabata tambe violinista y conductor. Den un ‘nichtclub’ nan tabata tocando cerca di cas, anto George tabata bay y bin anochi cu bais. Esaki tabata su prome trabou profesional cu musiconan profesional.
E parti Internacional
George a toca cu bandanan y cu e orkestanan. El a toca cu un grupo hopi conoci y masha bon gusta y asina el a bay Argentina, Chile, Colombia, Uruguay y hopi luga mas.
Na Colombia e doño di e ‘nightclub’ tabata kier pa George keda, pasobra no solamente e tabata trompetista, sino e tabata un tiki ‘payasito’. Nan tabata gusta su manera di haci cosnan pret cu hende y e tabata un atraccion.
Despues su mama a bira malo y su ruman muhe a pidie pa bolbe bek. George a toca na Argentina den varios luga. No tabatin ensayo. Si bo sa lesa musica, djis toca. Despues el a bolbe bek Aruba pa biba y el a toca cu gruponan local tambe y despues cu Oscar Serrano. Semper George tin recuerdonan bon di Aruba.
Experiencia musical na Aruba
E prome banda tabata un grupo cu George a forma pa e famoso cantante di Calypso Lord Boxoe. George a trece dos alumno di dje, nan a pasa riba e musica, e areglo tabata hopi dificil.
Sin miedo nan a toca fantastico. Boxoe a canta e miho Roadmarch y Calypso. Lord Boxoe tabata hopi simpatico, hopi bon hende y e tabata asina contento cu e banda, cu preparacion y di ensayo hunto cu George y e pianista.
Sr. Provence kende ta tata di Rose-Marie a pidi George pa bay duna les na ‘Scol di Musica Rufo Wever’. George a haya esey fantastico, anto George a cuminsa desde e tempo ey di meneer Provence dunando les.
Riba diadomingo cu e dos prome barconan grandi di turista esta Sta. Paula y Sta. Rosa, tabata na Aruba, George y otro musiconan tabata haya invitacion pa toca pa e pasaheronan di e barconan aki.
Anto tabatin un steelband tambe ta toca. George a tende cu aki tin un mucha hombre cu kier pa e ta toca un tiki trompet, pasobra el a mira con George tabata toca den e show asin’ey. Si, jong y cu hopi gusto para na banda. E tabata Franklin Granadillo.
Presentacion cu gruponan musical
‘La Nueva Fuerza’ di Vicente Kelly a trata George hopi bon. El a toca den ‘La Nueva Fuerza’ di 1983 te cu aña 1994. E tabata hopi contento hustamente, pasobra el a toca hunto cu Franklin Granadillo, un gran musico.
Despues George a toca cu ‘Papito y su Doble Sabor’. E banda aki tambe a zona bon cayente. Ora cu George a toca cu e hendenan aki, e tabata sinti felicidad. E profesionalnan aki a trece hopi alegria p’e hendenan di Aruba y George a biaha varios biaha cu nan.
Un sugerencia pa futuro generacion
George ta sugeri pa e musico bira un profesional bon studia y pa e conoce su instrument hopi bon. Ademas bo mester tin talento, si bo no tin talento ta mas miho cu bo bay den musica pa amateur y djis toca bo guitara pa fiestanan den famia.
Awor si bo ta bay den direccion profesional, miho bo studia musica cu dedicacion y si siña lesa musica. George mes no a studia manera mester ta. E tabata studia si, pero e por a studia mas miho. Por ehemel, e por a studia harmonia, pero George no ta areglista. E ta un simpel tocado di trompet. E ta stima musica. Y tabata hopi stima pa su alumnonan.
Departamento di Cultura Aruba
Seccion di Investigacion y Documentacion.
November 2018


text:
Despues di a sufri un derota na inisio dje kampionato di sòfbòl femenino fast pitch, Pichingolo KIA/Nissan a gana tur su sigiuente weganan enkuentronan den Liga MCB. E tim sup kampion di Kòrsou asta a tuma revancha riba Sta Rosa Angels Vanddis, kibrando esaki su invikto.
E kampionato organisá pa Federashon Sòfbòl di Kòrsou a kontinuá den wiként ku vários wega den Sabana Ballpark, Buena Vista Ballpark i Montab Ballpark.
Pichingolo a sali brabu kontra di Sta Rosa Angels, anotando 8 kareda den promé inen pa asina triunfá finalmente ku skor di 8-3. Esaki tabata e promé derota pa e kampion di Kòrsou.
Picher Suheydi Faneyt di Sta Rosa no tabatin su mihó dia riba montíkulo. Ela a pèrmití 5 kareda i 6 hit. Dianne Rosa ku a relevá tampoko no por a kontrolá e bateadónan di Pichingolo, pèrmitiendo 3 kareda i 3 hit. Finalmente tabata Janiska Franklin ku a drenta i paga e kandela, tirando 5 inen sin pèrmiti mas kareda na Pichingolo.
Picher ganadó a resultá Arnalda Margaritha. Su kolega di tim, Chantal Nepomuceno, tabatin un anochi perfekto na bate. Ela bati 3 hit den 3 turno (3-3). Suheydi Faneyt tabata e picher pèrdèdó, miéntras ku Sueny Felicia a dal 2 hit den 3 turno (3-2).
Pichingolo KIA/Nissan a kontinuá ku su racha di viktoria, ganando ku skor di 7-0 di Nos Tei Curaçao Office Supply. E sup kampion di Kòrsou tabata 9-0 dilanti den e wega, ora ku e tim di Nos Tei a ninga di sigui hunga i pesei umpire a tèrminá e enkuentro i ofisialmente duna Pichingolo ganá: 7-0.
Den otro wega Demolition Cartel NV a sufri un derota humiante serka Sta Rosa Angels Vanddis: 1-21. Eagles Softex tambe a gana di Demolition ku skor di 13-1.


text:
Sra. Sasha Geerman di Departamento di Asuntonan Asocial a papia di training cu ta hayando pa prepara nan mes mas den e area social. Manera ta conoci cu pandemia a pone cu tur cos mester a bay pa un forma digital.
E ta splica cu a haya un training di 8 dia pa asina train e comunicacion y campaña di conscientisacion pa tur diferente organisacion riba tereno social. “Nos ta enfoca riba e tereno di salud, social y husticia.”
Den cada organisacion hende a participa y tabata un tayer interactivo caminda hende por a comunica y duna feedback di e trabou cu ta wordo haci den nan area. Durante training, e orador, kende tambe a yega di traha manera consehero di WHO y Unicef riba diferente programa di conscientisacion di pais y tambe sector priva.
E orador a splica riba strategia den sector priva den desaroyo di trabounan social, tambe riba e tereno di salud, strategia den tereno cu no ta usa. Con por traha un plan di comunicacion riba diferente topico cu por adapta.


text:
Minister Otmar Oduber: A pesar cu reapertura di refineria no ta definitivo, e ta costando nos isla inversionnan di casi 400 miyon Dollar
Mester evita cu ta perde saco y cangreu.
Minister di Turismo Otmar Oduber durante conferencia di prensa a comenta riba su posicion pa loke ta trata desaroyo di San Nicolas, riba e pregunta di miembro di prensa tocante desaroyo di hotel versus reapertura di refineria. Su punto di bista ta cu mester evita cu na final di dia ta perde saco y cangreu mirando cu ya caba inversionnan cu lo a tuma lugar e aña aki den San Nicolas a wordo para en espera di un posibel apertura di e refineria.
E mandatario a indica cu for di siman pasa caba el a notifica Prome Minister y a entrega na su coleganan di Conseho di Minister un carta riba su posicion tocante e desaroyo cu ta enfrentando na e momentonan aki, “manera Minister President mes a yame, e dilema di e decision cu mester wordo tuma pa loke ta trata reapertura si of no di e refineria”.
Actualmente ta explorando kico e posibilidadnan di un posibel reapertura ta pa evita cu un solucion a corto plazo lo bira un dolor a largo plazo pa nos comunidad. Es decir pa no haci algo cu por trece cierto bienestar, pa caha di Gobierno y pa economia riba plazo corto (2-3 aña) pasobra experiencia a mustra caba kico refinerianan a haci den mundo y sigur aki na Aruba. Mester evalua tambe e calidad di bida di nos hendenan. Durante ultimo 4 añanan a papia riba un Aruba berde, un Aruba sostenibel, desaroyonan nobo pa San Nicolas caminda ta brinda e posibilidad ey.
Opinion di diferente miembro di Gabinete Mike Eman II ta cu Aruba y sigur pueblo di San Nicolas a siña biba sin un refineria y awe hopi ta esnan cu ta bisa cu Aruba y por y a demostra tambe cu por sin un refineria. Actividadnan economico sin un refineria durante e ultimo 3 añanan a produci un crecemento economico y a mustra cu nos por.
Minister Oduber ta conciente cu un refineria den un periodo di 2 pa 3 aña por duna un empuhe economico grandi ta sigur, pero e pregunta ta si kier esaki, si kier e consecuencianan di dje, si kier sigui cu e consecuencianan cu esnan di San Nicolas tabatin manera e emisionnan di Co2 cu ta totalmente contradictorio cu e maneho estableci pa haci di Aruba e ehempel den Caribe y mundo riba e aspecto sostenibel.
Den e cuadro aki a tuma un serie di decisionnan, manera ta un Green Corridor cu tin un inversion di casi 240 miyon pa asina por crea oportunidadnan nobo pa desaroyo den e area di San Nicolas. Asina a conoce diferente inversionista interesa, pasobra contrario na opinion di algun, no ta solamente Bahia Principe, e hotel aki ta solamente e principio di loke Gobierno tabata premira pa haci di San Nicolas e di dos capital turistico di Aruba.
Minister Otmar Oduber a indica cu en berdad Bahia Principe tin e interes ainda den Pais Aruba pa inverti riba 200 miyon Dollar. Lamentablemente a ricibi un carta siman pasa unda un biaha mas e dilema di Premier Eman ta bin dilanti, pasobra a pesar cu no ta definitivo un reapertura di refineria si ta costando cu otronan cu tabatin interes di inverti e aña aki ainda den e area no lo hacie mas. No ta trata solamente di Bahia Principe, pero di inversionnan di casi 400 miyon Dollar mirando cu tabatin mas compromisonan financiero haci pa e area aki. Pesey Minister Oduber ta bisa cu sin cu a tuma e decision, ta perdiendo otro oportunidadnan y esey mester realiza na e momentonan aki. “Na final di e ruta bo por yega cu ba perde bo saco y ba perde bo cangreu tambe”.
E mandatario ta di opinion cu mester haci un evaluacion y un estudio riba e impacto cu e refineria por tin riba economia, pero tambe e impacto cu desaroyo di e area lo por tin riba nos economia (2-3 hotel y otro inversionnan pafor di e area) y tambe desaroyo di e tereno di e refineria cu por wordo haci riba diferente tereno sostenibel, continuando cu e vision di Gobierno.
“Na final mi ta sigur cu Gobierno lo tuma e decision caminda cu conhuntamente nos ta encamina riba e mihor porvenir pa e area di San Nicolas y Aruba en general. Mester percura si cu den e proceso ey nos no perde e galiña y e webo”, Minister Otmar Oduber a conclui.
Expresionnan haci den e articulo aki no necesariamente ta refleha opinion di ArenaPoliti.co


text:
Despues di 3.30 di atardi Polisnan a haya varios yamada di un chauffeur burachi drumi den su auto den Rooi Frances. Sinembargo patruya no a mira nada na su yegada, ni e pick-up cora en cuestion ni ningun persona.
Sinembargo automobilistanan preocupa tabata bati alarma pa loco pasobra e chauffeur a sigui core, pasa den Sabana Basora y na e rotonde di Pos Chiquito, el a coy direccion di brug grandi. Esaki el a logra pas’e sin causa accidente.
Tabata riba e caminda Kibaima pa Tanki Flip a mir’e y a dun’e ordo pa e para. E chauffeur sinembargo tabata asina bou influencia cu el a dicidi di reverse e pick-up y a dal den auto di polis.
Su trip di diabierna a finalisa basta malo, pasobra a detene y transport’e pa Warda di Polis pa Santa Cruz.


text:
Cuerpo Policial durante weekend a atende cu en total di 28 asistencia cu tawatin di haber cu campaña politico. For di algun siman caba Cuerpo Policial a asigna un comision pa atende tur problematica entorno eleccion 2021.
Na comienso a organisa un reunion pa asina sera conoci cu tur e personanan di contacto di tur partido politico y despues a reuni cu cada partido político individual caminda a papia cu nan over e Decreto Ministerial y ki strategia nan lo a bay usa pa cu nan campaña.
A cumbini cu tur partido cu Cuerpo Policial tur tin un solo meta en comun y esey ta pa preveni e contagio y plamamento di COVID-19 y cu esey den mente nan mester tene na cuenta cu Samenscholing, mantene distancia Social y e uso di tapaboca.
Dus cu otro palabra 2 hende junto, distancia di 1,5 meter for di otro y preferibel no ta drenta cas y ta keda pafo scucha e personanan cu ta biba na e cas. Di e 28 asistencia cu Cuerpo Policial cu bay relaciona cu campaña politico por a constata cu varios partido politico no a tene nan mes na e palabracionnan haci y a atende nan ariba esaki.
Cuerpo Policial ta pone enfasis cu nos tin un Decreto Ministerial cu nos mester atene nos mes na dje y durante nos encuentro semanal nos lo repasa y evalua hunto cu tur partido politico.
Nos di Cuerpo Policial tin e obligacion pa zorg pa tur hende cumpli cu e leynan poni den e Decreto Ministerial y no por tolera y ta condena cu e leynan aki wordo kibra.


text:
KRALENDIJK- E kantidat di infekshon nobo na Boneiru ta keda haltu, ku otro 17 kaso nobo pa djamars.
Mas preokupante ta e echo ku awor tin un total di 7 persona hospitalisá pa motibu di síntoma di Covid. Esaki ta un subida ku 3 persona den un solo dia.
Departamentu di Salubridat Públiko ta keda ripití tur dia ku nan tin un bon bista riba e fuente di kontagio, pero si ku ta logrando pa kontené e brote aktual.
Aunke ku bou di e hendenan infektá tin tambe hende ku ta ful bakuná ta mira en general ku nan kondishon en general no ta masha severo. Esaki, a lo ménos, ta un notisia positivo.


text:
Kralendijk- Pòstkantor na Boneiru tambe ta haña su mes obligá pa adaptá su servisio na kliente, pa motibu di Covid.
E ofisna postal tin algun trahadó ku ta den karentena preventivo. Esaki ta trese kune ku no por parti karta tur dia den tur bario. Sinembargo, pòstkantor den un komunikado a bisa ku nan lo sigui hasi tur esfuerso pa sigui entregá karta. Por spera algu di retraso si.
Pa loke ta trata oranan di apertura, entrante djaluna 22 di mart, pòstkantor lo ta habrí di djaluna pa djabièrnè for di 8 or di mainta te ku 2 or di atardi.
Tapaboka
Pòstkantor ta enfatisá ku awor ta obligá di bista tapaboka pa por drenta e ofisina pa kalke servisio. Tambe pòstkantor di su banda ta hasi un apelashon riba un i tur pa mantené nan mes na e reglanan pa prevenshon di Covid-19 na Boneiru.
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro


text:
Kick Off Press Conference of GEW Curaçao 2022
E tim organisadó di Global Entrepreneurship Week, huntu ku algun partner, a presentá e programa di aktividat pa aña 2022. Un programa hopi diversifiká ku aktividat di diferente
organisashon ku a partner bou di e paraplü di GEW Curaçao. E siman pa tira lus riba e
empresario, ta un inisiativa di Global Entrepreneurship Network (GEN), e organisashon mama na kua tin mas di 200 afiliá, ta stimulá. Mundialmente GEW ta ser selebrá ya pa 15 aña. Na Kòrsou e aña aki ta e di 8 aña konsekutivo ku GEW ta bai tuma lugá. Global
Entrepreneurship Week a bin ta krese asina fuerte ku ya no ta posibel tene tur e aktividatnan den un siman.


text:
PALM BEACH – Dos organisacion local, Stichting BOB hunto cu IBISA a bishita e resort den October pa conscientisa riba e importancia di salud personal, relata na rutina di salud y cuido, como tambe mehoracion den escogencia di estilo di bida.
Stichting BOB a bin bishita den cuadro cu conscientisacion riba cancer di pecho. E fundacion ta dedica na detecta iregularidadnan na tempo den pecho di hendenan muhe saludabel entre edadnan di 45 y 75 pa posibel cancer di pecho. Ora di detecta trempan ta aumenta e bida di esnan cu a sobrevivi cancer, y tambe ta yuda na haya un tratamento menos invasivo y intenso cu ta posibel.
E miembronan femenino di e resort a wordo invita pa atende e lectura interactivo di Dr. Sharline Vis kende a siña miembronan di team proceduranan adecua di self-check. IBISA, Instituto Biba Saludabel y Activo, un departamento di gobierno local cu ta organisa actividadnan deportivo cu ta promove miho salud, a conduci un sondeo di ‘Women’s Health’ na unda cu 11 miembro di e team a participa. Esakinan tabata hende muhe entre edadnan di 35 cu 45. E grupo di IBISA tabata enfoca den haya mas conocemento den loke ta nan habito di salud, buscando manera pa mehora esakinan y escohe opcionnan mas saludabel. Ambos organisacion ta raporta cu The Hilton su miembronan di team ta consciente di e conexion entre estilo di bida y salud, hacienod esfuersonan pa preveni y reduci malesa.
SAN DIEGO – E pelotero professional di Aruba Xander Bogaerts a bay di acuerdo pa firma un contracto cu e ekipo di San Diego Padres. E contracto ta balora na 280 miyon dollar pa 11 aña. Asina e portal deportivo ESPN ta raporta. Padres a purba haya Aaron Judge y Trea Turner pero awor a redirigi nan placa pa un mega deal pa Bogaerts. Segun e relato, e ta mas cu cualkier persona lo a proyecta cu e infielder lo a gana. Pero ta parce cu e presidente di operacion A. Preller lo no a permiti pa nan ‘outbid’ e e biaha aki. E plan ta pa Bogaerts cuminsa cu Padres na 2023, y unda cu ta manda Fernando Tatis Jr pa outfield. Bogaerts tabata na Phoenix pa e wega di NBA entre Suns y Celtics, y ta na San Diego diabierna pa e test fisico pa finalisa e deal mes.
BOSTON – E ekipo di baseball professional mericano Boston Red Sox a firma e yiu di Corsou Kenley Jansen pa un contracto di 2 aña balora na 32 miyon dollar diaranson. E club mes no a confirma e noticia, pero MLB ta papia di esaki riba nan portal. Jansen tabata cu Atlanta Braves den e temporada pasa, y a bandona Dodgers despues di 12 aña.
LUSAIL - Cristiano Ronaldo lo no ta activo den e seleccion di Portugal diamars contra Suiza den mundial di Qatar 2022. E dirigente Fernando Santos ta castiga Ronaldo asina pa su comportacion despues di e ultimo wega contra Sur Korea ora cu Ronaldo tabata irita pasobra a sak’e di wega despues di 65 minuut. E reemplazante ta Conçalo Ramos (21).
DOHA – Den un sorpresa grandi atrobe durante e weganan di mundial di futbol na Qatar, Morocco a elimina Spaña y pasa pa cuarto di final diamars ganando tirando penalty. Despues di e wega reglamentario di 90 minuut y extra tempo pa total di 120 minuut, e score ainda tabata 0-0. Como tal mester a bay pa tiramento di penalty. Spaña a faya tur penalty y Morocco si a logra hinca 3. Asina Morocco ta clasifica pa prome biaha den historia di mundial pa e cuarto di final.
DOHA – E siman aki a habri cu hopi cobertura ‘indirecto’ y directo pa e isla di Aruba, danki na e atencion cu e hungador di futbol pa seleccion di Hulanda na mundial di Qatar 2022, Denzel Dumfries ta hayando riba su mes. Specialmente despues di su prestacion diasabra durante e wega entre Hulanda y Merca durante e mundial, unda cu Dumfries a asisti dos biaha pa anotacion y finalmente e mes anota e di tres goal di e partido di Hulanda contra Merca. Noticiacla a conta por lo menos 10 pa 15 recorte periodistico internacional unda cu Dumfries ta haya atencion particular y mencion, y cu ne e hecho di su lasonan cu Aruba, sea ta pa su participacion breve den e seleccion di Aruba hopi aña pasa y pa e hecho cu un di su mayornan cu ta di Aruba. Pero hasta prome cu e weekend aki, durante tur e weganan cu Hulanda a hunga, por a scucha comentaristanan internacional haci mencion di Dumfries y relate mesora cu ‘pais Aruba’.
ORANJESTAD - Den e weekend di 2-3 y 4 di december tras di lomba a tuma lugar e prome coaching clinic di USA Baseball na Aruba. Un weekend dedica na mehora e deporte di baseball na nos isla. Ariba diabierna atardi a tuma lugar e meet and greet na Local Store permitiendo e coachnan local sera conoci mas di serca y combersa cu e coachnan di USA Baseball. Den un ambiente ameno a presenta e cuater coachnan y asina kick-off e evento.


text:
KRALENDIJK- Riba djaluna un grupo di dosento di Kolegio Rayo di Sol a sigui un entrenamentu tokante téknikanan di hiba kòmbersashon. Spesialmente a para ketu na hibamentu di kòmbersashonnan difísil.
E entrenamentu tabata na ekargo di Linkels & Partners, kaminda ku Judith Brekelmans a fungi komo entrenadó.
“Un kombersashon difísil por bira ménos difísil ora nos ta bon prepará, anto ora nos konosé téknikanan ku ta hasi asta komberashonnan difísil, tòg un kombersashon produktivo, asina Brekelmans a splika.
Skucha
Un parti importante di e treinen a bai tokante e abilidat pa skucha di forma aktivo i atento. “Hopi biaha, a base di emoshon nos ta kla pa reakshoná, hopi biaha di forma defensivo. Esaki ta pone ku nos no ta skucha e esensia di loke e otro partido ta bisa, asina Brekelmans a splika.
Direktor di Linkels & Partners, Harald Linkels, i tambe a direktor di Rayo di Sol a keda satisfecho ku e resultadonan i e ehekushon di e treinen.
Abilidat
“Ta masha importante pa keda invertí den empleado i den e abilidatnan ku nan tin pa atendé ku diferente reto. E trabou di maestro no semper ta fásil, i ta konosé su retonan”, asina Linkels a bisa.


text:
Khalid Salman, cu ta e embahador di e mundial na Qatar y ex futbolista a afirma cu e homosexualidad ta un “daño den e mente” ta un entrevista cu el a duna dialuna na e cadela Aleman ZDF.
E entrevista aki a keda realisa dos siman prome cu e torneo a cuminsa.
Durante entrevista Salman a papia di e tema di ilegalidad di homosexualidad na Qatar, nan conoce pareha homber cu muhe, nada di mes un sexo.
Salman a bisa cu pa bo ta gay ta un “haram” cu ta significa cu ta prohibi segun ley islamico, ta un daño den e mente el a afirma.
Debi cu ta bay spera basta hende cu ta biaha pa Qatar pa mundial, laga nos papia di e gays el a informa na media, e mas importante ta cu tur hende ta acepta pa bin aki. Pero nan tin cu acepta nos normanan, y Salman a añadi cu e ta preocupa pa e muchanan siña e cosnan aki algo cu no ta bon.


text:
KRALENDIJK- Diputado Nina den Heyer, ku entre otro Salubridat Públiko mes tambe a tèst positivo pa e virus di Corona. Esaki e diputado a komuniká riba su profil di Facebook.
“Aunke mi tabata ke tin un par di dia liber sí, tòg mi tabata tin algu otro den mi mente”, asina Den Heyer a skibi. E diputado, despues di su tèst positivo, mesora a bai den isolashon.
Den Heyer a enfatisá ku tur hende por wòrdu infektá ku e virus, sea ku nan ta bakuná òf nò.
Delta
For di dia di introkshon di e variante Delta riba nos isla, por ripará ku e kontagionan ta tuma lugá mas lihé i e virus ta mas difísil pa kontené.
Tambe mester konstatá ku actualmente gran mayoría ku ta tèst positivo, ta ekserensiando síntomanan hopi leve, mane doló di kabes, doló di garanta òf nanishi k uta kore.
Ounke bakunashon no ta prevení por kompletu ku hende por pega, gran mayoría di esnan ku ta resultá na hospital pa motibu di komplikashon ta hendenan no bakuná i esaki ta spesialmente e kaso, ora tin otro faktornan ku ta kontribuí manera sobrepeso i tambe hendenan ku ta diabétiko.


text:
ORANJESTAD, Aruba: Post Aruba N.V. ta reconoce e añanan di servicio leal di Jareza Jacobs kende a cuminsa traha riba un 6 di augustus 2007, 10 aña pasa. El a cuminsa como loket medewekster y awo tin e funcion di Human Resources Assistant.
Jareza Jacobs ta un persona cu ta traha duro y corecto, cu caracter suave y trankilo. E tin hopi bon manera pa calma hende. Semper e t’ey pa scucha y duna conseho na esnan cu mester di esaki.
Durante e añanan aki a constata cu e tin un bon curason y e ta semper pendiente di tur trahado. Ademas di ta agradabel pa traha cun’e, Jareza Jacobs ta hopi amigabel.
Post Aruba N.V. ta expresa palabranan di pabien na Jareza Jacobs, kende pa basta aña a sa di traha di un manera leal y hopi dedica. Pabien y hopi exito den bo retonan pa futuro.
A funda e compania priva Post Aruba N.V. na aña 2005. Su oficina principal ta situa na J.E. Irausquin Plein # 9 na Oranjestad y tin 2 oficina adicional na Santa Cruz y San Nicolas. Ey ta ofrece tur tipo di servicio, for di manda un envelop, te na carga pisa. Post Aruba N.V. ta conta cu 111 empleado, cu diariamente ta yega na 42 mil adres situa tur rond di nos isla. Mas cu djis un servicio, e empleadonan atento ta percura pa tanto comunidad como sector comercial por comunica cu otro.
Pa mas informacion riba servicionan di Post Aruba N.V., bishita e website www.postaruba.com of check nan paginanan riba Facebook, cu ta Post Aruba N.V. y Aruba Stamps.


text:
No a kondená polis na Merka, ku a mata hòmber pretu ku no tabata armá.
E hurado den e kaso di Walter Scott, no por a yega na un diktámen riba e pregunta: si e polis Michael Slager tabata kulpabel sí òf nò, na krímen òf asesinato. P’esei hues a deklará e kaso anulá. E hurado tabata konsistí di 11 hende blanku i 1 afro-amerikano. E hurado ku tabata sumamente dividí riba e pregunta, a deliberá kuater dia riba e kaso aki. Un di e miembronan di e hurado a mèldu serka e hues, ku segun su konsenshi, e no por deklará e agente polisial kulpabel di asesinato. P’esei e hurado no por a yega na un diktámen unánime, asina prensa na Merka a raportá.
E tiroteo a tuma lugá na aprel 2015 den estado Sùit Carolina. Slager a tira Scott, un hòmber pretu di 50 aña. El a tira e víktima den lomba, despues di a arest’é durante un kòntròl di tráfiko. Despues di a tira e hòmber, e polis a pone un “taser” (aparato ku ta dal koriente) banda e kurpa. Testigunan a filma e tiroteo i públika esaki, loke a resultá den hopi rabia i manifestashon. No ta e promé kaso den kuá un agente polisial blanku a uza forsa desproporshonal kontra un merikano pretu. Na yüni 2015, un hurado a disidí ku hustisia mester pèrsiguí Slager pa asesinato i opstrukshon di prosedimentu husdisial. Awor ku hues a deklará e kaso anulá, hustisia mester determiná kiko ta bai sosodé mas aleu. E kaso por bolbe bini dilante hues òf por keda resolvé. Un abogado di e famia di Scott, a laga sa mesora despues di e fayo den prosedimentu, ku nan ta bai eksigí pa bolbe demandá Michael Slager. "E lucha aki no a kaba ainda. Esaki ta djis e promé rònt,” segun e abogado den deklarashon pa e kanal ABC.
E prokuradó general ta sostené e punto di bista aki. "Hustisia ta poko slow, pero Slager lo no por skapa for dje,” segun bosero di e famia. E famiana di Scott a pidi e demostrantenan rabiá, pa den kaso di un eventual protesta, laga esaki sosodé pasífikamente.


text:
Bo ta busca inspiracion pa bo camber? Aunke bo no ta biba den un cas multimiyonario of un penthouse apartment manera e celebridadnan aki, bo por toch haya algun idea di nan decoracion. E celebridadnan manera Jennefer Lopez y Johnny Depp nan cambernan ta esplendido na nan manera, artisticamente decora cu mueble- y acesorionan.
JENNIFER LOPEZ
Tin cuater camber den e duplex penthouse di J.Lo na New York, incluyendo e impresionante suite aki cu tin acceso pa un hardin priva den aire liber. E camber tin un hemelbed, un sofa chaise longue, un cashi y cu e mesun color blanco y nuetral cu ta den henter e resto di e propiedad.
NOVAK DJOKOVIC
Novak Djokovic a score un grand slam tempo el a cumpra e propiedad increible aki dilanti lama na Miami. E camber tin un diseño di color neutral crea pa RDAI, cu ta reconoci mundialmente por su trabou cu Hermès. Sliding doors di glas cu ta habri riba e balcon cu ta full rond di e apartamento, ta ofrece e campeon di tennis un bunita bista riba lama for di riba su cama.
ANGELINA JOLIE
Esaki ta un di e seis cambernan di e cas na Hollywood di Angelina Jolie cu ta balora na £ 19 miyon. E camber tin acceso directo na un patio priva cu bista riba e skyline di Los Angeles. E tin mesun decoracion tradicional cu ta resalta den henter e mansion luhoso aki, cu tin tapijt, palo scur y un chimenea.
JOHNNY DEPP
E master bedroom ta un di e highlights di e penthouse di Johnny Depp na Los Angeles, cu tin bentananan grandisimo di vloer te na plafond, y cu un bista excelente di e horizonte di LA. E muraya cubri cu baksteen y pipa, cu ta duna e camber un ambiente fresco y un loft-style. E ta decora cu un arte personal di e coleccion di Johnny Depp.


text:
Diabierna 4 di november, Buki di Pret a pone tur su patrocinadonan y organisacionnan cu a participa durante e 2ndo edicion di Buki di Pret durante un recepcion festivo na la Quinta del Carmen den ‘spotlight’. E aña aki, 9.000 muchanan di scol por a disfruta di mas di 60 diferente actividadnan riba e isla pa medio di nan Buki.
“Nos ta hopi agradecido pa boso participacion y espirito comunitario pa cu e Buki di Pret na Aruba. Danki na boso actividadnan, nos por a ofrece un vakantie grandi yen di diverticion pa hopi mucha cu di un otro manera lo no tabata posibel.” Kitty van der Knaap, e iniciado, a
bisa den su discurso di gradicimento.
Durante e reunion, e ekipo tras di Buki di Pret no solamente a waak bek pa recorda e exito di zomer pasa, sino tambe waak pa futuro, encuanto e di 3 edicion di Buki di Pret: “Naturalmente, nos ta spera di topa otro bek e aña benidero den nos buki y duna bon bini na hopi mas organisacion”.
E encuentro festivo a wordo patrocina den su totalidad pa Mr Green Aruba y Quinta del Carmen. Divino, H&H y Arion a patrocina e biñanan.
UN BUKI GRATIS CU ACTIVIDADNAN Y OFERTA PA MUCHA
Buki di Pret ta un buki gratis yen di actividadnan y oferta divertido, sorprendente y educativo, valido durante vakantie grandi, specialmente pa e muchanan di scol primario na Aruba.
E zomer pasa, nos calendario di actividadnan tabata tin mas di 100 momentonan di diversion durante vakantie grandi. Hasta 4.000 uzo di e Buki di Pret a wordo realisa pa e muchanan di Aruba durante e vakantie grandi.
MAS DIVERSION CU TA POSIBEL DURANTE VAKANTIE GRANDI
E obhetivo di Buki di Pret ta pa ofrece un cantidad grandi di mucha na Aruba entre 6 y 13 aña un temporada di vakantie grandi divertido. E buki ta ofrece un variedad enorme di actividadnan: desde deportenan y momentonan relahante te cu actividadnan creativo y educativo. Tambe tin actividadnan cu animalnan y ofertanan di cumida y bebida.
SIN ORGANISACIONNAN Y ASOCIACIONNAN LOCAL, NO TIN BUKI!
E empresarionan, organisacionnan, fundacionnan y e asociacionan di Aruba por participa cu un ayudo financiero chikito y organisa un actividad atractivo y accesibel pa tur hende. Banda di e organisacionnan activo aki, Buki di Pret tambe ta recibi e apoyo di varios patrocinadonan.
E organisacionnan cu tambe kier contribui na Buki di Pret 2023 ta keda cordialmente invita pa tuma contacto cu e iniciadonan via di: aruba@bukidipret.com
Para mas informacion tocante Buki di Pret, bishita: www.facebook.com/bukidipretaruba


text:
Deporte
Tommy St. Jago lo por yuda nos..
Deporte 5 Star a kombersá ampliamente ku e eksperto di futbòl Sr. Eduard, “El Maestro” Rosalia.
This content is exclusive for members
Register or login to unlock this article
Armando Obispo/Tommy St. Jago.
Deporte
Argentina a logra pasa pa e otro buèlta
DOHA (C) – E selekshon di Argentina kende a kuminsá ku un derota i ku a pone ku tur wega di nobo ta un wega ku nan mester gana es si nan ke sigi pa otro buèlta a hunga otro partido kual ganamentu mester bin dilanti.
Ayera nan a enfrenta e ekipo di Polonia i nan mester a gana pa por sigi pa otro buèlta.
E ekipo di Argentina sigur a pasa den yen kos.
Ta hopi nerviosismo ta tin. Pero e duda sigur ta serka nan, paso nan no sa ku nan lo por sigi.
Ayera e ekipo a sali ku tur animo i ku e sigur pa gana.
E krítikanan di último tempu ta hopi i sigur tambe riba Messi.
Esaki for di ora ku nan a sali pèrdè kontra di Arabia Saudita.
Ayera Messi na final di e partido mester a hala un rosea profundo.
Esaki debí ku ela risibí un pena máksimo kual e portero a tapa.
Pero djis despues di e di dos tempu e ekipo a kuminsá drei bon i Allister ta nota e gol di bai ariba pa Argentina.
Anto mas lat Alvarez ta nota e di dos gol.
Ku e viktoria aki Argentina ta bai topa ku Oustralia.
Deporte
Manchester United a prepará un oferta pa Cody Gakpo
LONDRES (C) – E ekipo ingles a tuma nota di e gran hungadó di PSV kende ta Cody Gakpo i sigur ta esun ku ta hungando bon pa e selekshon hulandes.
Awor aki sigur e ta esun ku ta bria na mundial. T’asina ku for di yanüari e ekipo di Manchester United ta trata na buska e hungador.
Awor aki nan te negoshando ku e representante di e hungadó Cody Gakpo.
E ofisina di SEG ta esun ku ta Sali na vanguardia di e hungadó.
Promé ta asina ku ta ke a pone suma di 43 mion pero despues di mundial e suma aki lo subi sigur.
Deporte
Gerardo Martino ta stop ku e selekshon mexicano
MEXICO (C) – E tékniko di e selekshon mexicano Gerardo Martino despues ku ayera nan a keda eliminá a disidí ku e ta stop ku e selekshon
Mi kontrakt despues di ayera a terminá.
No por hasi muchu kos mas asina e tékniko di 60 aña a deklará despues di e partido
Mexico a gana e wega di ayera 2-1 pero no pa logra pasa pa e di dos buelta.
E saldo di gol lo mester konta i aki nan ta kai atras.
Mi ta e responsabel pa e desepshon aki asina e ta duna di konosé i esaki ta hasi mi vèrdrit asina Martino ta duna di konosé
Mexico a logra 7 bia sigi di pasa pa oktavo final for di dia 1978 kual nan a keda eliminá den e promé fase di grupo
Mi ta konsiente di esaki I mi ta tuma tur responsabilidat di e desepshon aki riba mi.
T’asina ku e federashon mes ke a alarga su kontrakt te ku 2026 pero Martino mes no ta deseá esaki
Na 2019 ela tuma rienda over di e selekshon,Ela logra di yega i gana Gold Cup.
Daily Nobo
Argentina a logra pasa pa e otro buèlta
Manchester United a prepará un oferta pa Cody Gakpo
Gerardo Martino ta stop ku e selekshon mexicano
Ta pensa ku pronto: Judge lo firma pa mas ku $ 300.000.000…
Segun ehekutivo haltu di Red Sox: No ta bèrdat ku Xander a stòp di komuniká…
Rapper Jon Tarifa ta kolaborá ku kantante Darren Gardner den ‘When I was Younger’
Parlamentario Rafaela regañá inhustamente
ÁMTENAR NA SOAW A BIBA 7 LUNA DEN UN MUNDU DI ABUNDANSIA
Akshonistanan di Paracetamol i Ibuprofen tabatin problema finansiero na Kòrsou
Abogado Braam a gana kaso di NAf 2.206.846,25 pa Girobank
Trending
-
Sosial6 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal7 days ago
Parlamentario Rafaela regañá inhustamente
-
Lokal6 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal7 days ago
Akshonistanan di Paracetamol i Ibuprofen tabatin problema finansiero na Kòrsou
-
Lokal5 days ago
Abogado Braam a gana kaso di NAf 2.206.846,25 pa Girobank
-
Lokal6 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal5 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal5 days ago
Wes a kondená asesino di beibi den barika di su mama


text:
Na juli 2019 ya caba el’a wordo deteni pa otro acusacion, cual e tempo ey aparentemente abogado a convence e victima pa hala aden e denuncia
—Cuerpo Policial ta informa—
Homber deteni sospecha di a abusa sexualmente di su mesun yui
Enconexion cu un investigacion andando awe mainta Jeugd en Zeden Politie (JZP) a detene e homber di inicialnan:
W.A.G.M.G. , Anthony Gario, naci na Aruba di 52 aña.
Un investigacion cu a inicia na aña 2019 caminda cu e yiu muhe e tempo ey ainda no tabata tin e edad di 16 aña.
For di e keho cu e yiu muhe mes a entrega contra su tata, mester a haci un investigacion riguroso y extenso.
Despues di haya tur e informacion necesario Ministerio Publico (OM) a haya cu tin suficiente base pa duna JZP e ordo pa detene dicho sospechoso aki.
Pa Cuerpo Policial por resolve y investiga mas casonan asina aki cooperacion y informacion di pueblo di Aruba ta hopi importante, pesey nos ta pidi si bo tin cualkier informacion yama nos tiplijn di Polis cu ta: 11141. Nos ta garantisa cu bo ta keda anonimo.
Na aña 2019 Gario ya a wordo deteni ora un hoben a haci denuncia contra dje. Aparentemente abogadonan di Gario a convence e hobencita pa hala aden e denuncia, pa cual probablemente e caso a caba.
Sinembargo awor ta otro tempo y husticia tambe tin un rol pa investiga cualke denuncia ambsthalve, esta sea si e victima kier of no.


text:
E exposicion titula POP-ART (Past Opposite Present), ta su segundo exposicion solo y ta consisti di un coleccion di pintura cu Elgin a haci for di aña 2007 durante su estudio na Hulanda y algun pintura nobo traha na Aruba.
Elgin ta disfruta di haci su obranan di arte y no solamente djies un pintura, ta un creatividad cu e ta trece padilanti y hopi bes inspira pa musica.
Na aña 2006 Elgin a inicia su estudio di Arte na Hogeschool voor de Kunsten na Utrecht.
Despues di su segundo aña Elgin a ricibi un Erasmus scholarship pa por sigui studia na Scotland’s University of Dundee, na unda Elgin a gradua y obtene su Bachelor of Fine Arts, specialisa den Arte y Medio Digital y ta encanta cu obranan manera Picasso, Damien Hirst y Basquiat. Elgin su pinturanan ta pone enfasis riba arte riba caya, manera graffiti, cultura local y arte contemporaneo.
Recientemente Minister di Cultura Xiomara Maduro a bishita e exposicion presenta pa Elgin Flanegien y a keda encanta y a disfruta di dje. Alabes e mandatario ta invita comunidad pa bishita e exposicion di Elgin cu ta den Cas di Cultura te cu dia 11 di november.


text:
Dutch Caribbean Nature Alliance (DCNA) su promé Big Live Nature Quiz resientemente a marka e start di un manera plasentero, nobo i kreativo pa embolbí i gara atenshon di hóbennan pa medio di siñamentu via internèt tokante naturalesa den Hulanda Karibense. Siman pasá, 24 tim di 1-4 hóben di 11-14 aña di edat di Aruba, Boneiru, Kòrsou, Saba, Sint Maarten i Statia a kompetí ku otro den un live kues online. Despues di hopi tanda di pregunta tokante naturalesa, den un kues kandente ku suspenso un tim na Saba a gana. E di dos lugá a bai pa Sint Maarten i di tres lugá pa Boneiru.
Dutch Caribbean Nature Alliance (DCNA), un ret di kontakto regional di áreanan protehá, ku a lanta pa asistí e Organisashonnan pa Maneho di Áreanan protehá na e seis islanan, ta sostené entre otro programanan di edukashon di naturalesa. DCNA su Evento anual di Interkambio di Junior Ranger, pa trese hóbennan di e seis islanan di Hulanda Karibense huntu riba un isla pa siña di naturalesa di otro, desafortunadamente a keda kanselá e aña akí pa motibu di e krísis di corona. Sinembargo, pa kontrarestá e sirkunstansianan di e aña akí ku positivismo, a krea e Big Live Nature Quiz pa por hisa e sosten na e empleadonan di edukashon di naturalesa i tambe pa tene e hóbennan den un situashon safe na nan respektivo islanan.
E kues live i interaktivo tabatin preguntanan tokante tópikonan manera Flora i Founa, Ekosistema, Adaptashon na Klima i Durabilidat i preguntanan tokante e Parke Nashonalnan di Hulanda Karibense ku ta manehá pa STINAPA na Boneiru, CARMABI na Kòrsou, Fundacion Parke Nacional Aruba, Saba Conservation Foundation (SCF), STENAPA na Statia i Nature Foundation Sint Maarten (NFSXM).
“Nos ta hopi orguyoso di e muchanan ku a partisipá. Tabata tremendo pa mira e hóbennan entusiasmá di rònt di Hulanda Karibense, pero mas importante ainda esaki tabata un gran oportunidat di siñamentu, pa por a siña di e otro islanan i nan naturalesa. Nos ta ansioso pa hasi e evento akí di nobo den futuro!” Tineke van Bussel & Dahlia Hassell, kendenan tabata e organisadónan di DCNA su Big Live Nature Quiz a deklará
Na Boneiru hóbennan di Jong Bonaire i Junior Rangernan di Stinapa a bini huntu na Jong Bonaire. SCF i Saba Nature Education a organisá huntu un evento na Long Haul. Na Sint Maarten NFSXM tambe a trese nan Junior Rangernan huntu. Na Statia STENAPA tabatin hóbennan di Golden Rock Roman Catholic School i Bethel Methodist School huntu. Fuera di e gruponan akí, tabatin tambe hóbennan ku a partisipá for di nan kas. Nos ta hopi agradesido na tur embolbí ku a duna e hóbennan oportunidat pa partisipá.
Un Kaluroso Pabien ta bai pa e Timnan Ganadó! E tim ganadó di Saba pronto lo bai hasi un paseo di snòrkel i sambuyá i e otronan lo risibí un T-shirt ku e logo. DCNA tin komo meta pa bai hasi esaki un evento di kada aña, ku e probabilidat ku e ta bira un aktividat pa adulto tambe. Pues si bo a pèrdè e oportunidat akí, tene e kanalnan di medionan sosial di DCNA na bista i nos ta kontentu di mira bo e siguiente biaha!


text:
Preis di Meditashon Trasendental
Nos preisnan ta kubri e programa di 6 luna kompletu, siña bo e téknika i yuda bo bira profundamente outo-sufisiente den e práktika di Meditashon Trasendental.
Preis Básiko
Nos ta duna bo tur atenshon personal ku bo mester pa por sinti bo konfiá meditando. Por paga kèsh di diferente forma.
- Naf 600: entrada bruto mas ku Naf3.000 pa luna
- Naf 300: entrada bruto menos ku Naf3.000 pa luna
Un pareha ku kuminsa huntu ta haña un deskuento di 1/3 parti riba e preis kombiná.
Unabes e kurso kuminsá no tin pago bèk.
Preis pa Studiante i Mucha di skol
- Naf 150: studiante tempu kompletu)
- Naf 75: mucha di skol (10-18 aña)
Sinti bo liber pa papia kualkier sirkunstansia personal ku e maestro, e por duna beka den un kaso eksepshonal.
Preis pa famia i mucha
Esnan bou di 18 aña ku ta biba na kas por siña Meditashon Trasendental GRATIS.
Pa esaki un di e mayornan mester ta praktiká Meditashon Trasendental promé ku nan yu siña òf nan mester siña na mes momentu.
- Kada mayor ta paga e preis korespondiente ku su mes entrada (wak e preisnan básiko ariba)
- Mucha bou di 10 aña ta siña un téknika speshalmente adekuá na nan nivel di desaroyo. Si nan no ta siña pareu ku nan mayornan, e preis ta Naf 50.
Kurso na midí i preis di grupo
Nos por duna un preis tambe pa instrukshon privá, grupo, i kurso interno pa negoshi i institutonan di enseñansa. Porfabor tuma kontakto ku nos pa mas informashon.


text:
E problematica di hobenan cu ta keda sinta ta bon conoci, pero ultimo tempo nos por a bin ta constata un desaroyo alarmante bou di hobennan. Un desaroyo cu ta exigi atencion di inmediato y esey ta un aumento di hobennan cu no ta bay scol mas.
Personalmente e experencia aki ta cay masha pisa pa ami, pasobra mi a dedica mi bida na educa hobennan como tambe na atende cu e necesidad di mi prohimo. Un principio di bida cu mi a siña di mi kerida Mama Hellen Mohamed ta pa nunca nenga di duna un man nan esnan den necesidad.
P’esey pa ami como un assistente tecnico trahando na un scol secundario, ta tristo pa wak hobennan kita for di scol sin cu por a evita cu nan ta termina nan estudio. No tur ora e ta posibel pa evita cu nan ta stop, pero den combersacion cu diferente hoben mi a bin compronde e motibonan mas importante pakico nan mester a tuma e paso dramatico.
Na prome lugar e hoben a hay’e ta stop pa bay traha y asina aporta na cas financieramente. Un otro motibo ta pasobra e hoben no a cumpli cu e rekisitonan pa por continua su estudio y por ultimo e hoben no ta haya e scol mas interesante.
Nos ta wordo confronta ultimamente cu cantidad di caso di hobennan cu a cai den mal caminda. Nos di UPP ta wordo frecuentemente informa door di nos lider sra. Seraida Pemberton-Leonard, directora di reclassering, encuanto un aumento di hobennan cu ta cay cera y enbes di haya un oportunidad pa rehabilita ta end up como recidivista.
UPP ta di opinion cu no ta momento pa punta dede. Alcontrario ta momento pa esnan responsabel bin hunto y evalua con pa duna e hoben un man. Permitimi duna algun sugerencia. Na prome lugar e scol lo por puntra ayudo di schoolmaatschappelijk werkers (SMW’ers) pa atende cu e problema di e hoben.
Tin SMW’ers, pero no suficiente pa dedica atencion debido na e hoben cu problema. Loke tambe mi a bin ta constata ta cu e aansluiting pa cu cierto scolnan te dia di awe NO ta regla, aunke nos a bin cu sugerencianan kico pa haci pa asina yuda e hoben pa e por sikiera termina su estudio riba nivel di MBO.
Actualmente nos tin MBO nivel 4 y a bin ta ripara cu e idioma Hulandes ta un obstaculo pa esnan di EPB cu kier sigui den e ramo di tecnica. A vocifera cu lo ta bon pa cuminsa projecto piloto riba nivel 3 y te hasta 2 pa asina yuda e hoben, pero no a haci nada.Enseñansa na Aruba ta kedando atras compara cu e desaroyo mundial.
No ta laat pa introduci cambionan pa yuda alcansa un nivel di calidad acceptabel den enseñansa na Aruba. Cu un bon guia, nos por preveni mas hoben kita for di scol. Un otro condicion lo ta pa e hoben wordo informa debidamente tocante nan posibilidadnan.
Esaki lo engrandece nan interes pa sigui studia. E ta por ehempel mi experencia cu hopi hoben ta menos interesa pa traha den industria hotelero y lo prefera di sigui den tecnica. Mi ta Pro pa bin cu mas estudio y sigur riba nivel di MBO 2 y 3 pa asina nos hobennan no mester termina riba caya unda cu mayoria biaha nan ta termina den e rumbo NO correcto.
Mayornan SIGUR ta hunga un rol sumamente importante door di sinta y motiva e hoben pa e sigui studia. Awor no ta tempo pa promesas pero sigur tempo si pa sostene y traha pa nos hobennan cu un plan concreto.
8 juni 2021
Constant “Azriah’ Palm
Candidato nr 6 riba lista di UPP
Savaneta 41-K


text:
Examenbureau ta asisti e scolnan pa procesa y analisa e resultado di nan testnan. Door di traha resumen practico, Departamento di Enseñansa ta spera di contribui na e maneho di scolnan pa loke ta trata e mehoracion di enseñansa. Nan ta aspira di ta practico riba tanto e nivel di grupo como di scol. Pa asina no solamente e maestro/a pero tambe e directiva di scol por haya algo uzabel den nan man.
E manual ta disponibel akinan pa download.
Pa mas informacion por tuma contacto cu Departamento di Enseñansa, seccion Examenbureau.


text:
20 di mei
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
20 di mei ta e di 140 dia di aña (141 den un schrikkeljaar) riba e kalènder gregoriano. Ta resta 225 dia pa e aña terminá.
A sosodé[editá | editá fuente]
- 1902 - Cuba ta obtene su independensia di Estadonan Uni di Merka. Tomás Estrada Palma ta bira e promé presidente di e pais.
- 1927 - Arabia Saudita ta independisa di Reino Uni.
- 1939 - Na Aruba a wòrdu fundá e sindikato di trahadónan di gobièrnu, esta NAAB (Nederlands Antilliaanse Ambtenarenbond Aruba), ku a bira SEPA (Sindikato di Empleado Publiko di Aruba) i despues a bira SEPPA (Sindikato di Empleadonan Publiko i Priva di Aruba).
- 1940 - Di Dos Guera Mundial: Alemannan a instalá un kampamentu di konsentrashon na Auschwitz (Polonia).
- 2018 - Ta re-elegi Nicolás Maduro komo presidente di Venezuela
A nase[editá | editá fuente]
- 1941 - Maria Liberia-Peters, polítiko antiano
A fayesé[editá | editá fuente]
- 1502 - Cristóbal Colón (55), eksploradó ku a deskubri kontinente Amérika


text:
NOTISIA.
BONEIRU.
Awe marduga den kareda di 2 am un aksidente di trafiko a tuma lugar riba kaminda di rincon.
Un auto lo mester a sali dilanti di e pickup , segun vershon di esnan ku tabata den e pickup.
Shofur di e auto ku nos a papia kune a indika ku e tabata biniendo for di rincon y e pickup ku tabata bayendo rincon a baha bin riba su man chip den su auto pretu dilanti pa despues boltu.
Pues na ningun momentu e no a sali dilanti niun pickup.
Despues di a dal den e auto e pickup a boltu pone ku tur e hoben nan ku tabata den e baki pickup a bai resulta riba kaya y kanti kaminda benta.
Tur e hoben nan a sufri herida un mas ku e otro den un auto di polis y 2 ambulance a transporta e herido nan pa hospital.
Hospital a manda jama diferente dokter y asistente pa bin atende e herido nan.
Danki dios niun di herido nan ta grave.
Polis ta investigando e kousa di e aksidente.
Mayoria di e herido nan ta futbolista di e ekipo di Vespo.
FUENTE: AIMED AYUBI.
NOTISIA KU BO POR KONFIA.


text:
“Gobierno di Aruba tin confiansa cu for di e proceso democratico aki Aruba lo tin un gobierno stabiel pa por enfrenta e retonan cu tin nos dilanti”
Despues di e resultado di eleccion dia 25 di juni, Aruba a drenta e fase di formacion di un gobierno nobo. Gobernador a tuma e prome paso den e proceso aki y despues di consulta cu lidernan politico y diferente gremio a apunta dos informador cu ta sr Eddy Werleman y sra Tisa LaSorte. E dos informadornan a haña como tarea pa sondia cerca e partidonan politico cu a haña asiento cu ta MEP, AVP, MAS ,ACCION 21 y RAIZ, con pa forma un gobierno stabiel cu un sosten amplio den parlamento y cu ta bay duna contenido y pone enfasis riba e recuperacion economico y socio-economico di nos pais y ehecucion di e acuerdonan cu Hulanda.
Den surso di dialuna informadornan a reuni cu partidonan RAIZ, MAS Y ACCION 21. Y den curso di diamars ta reuni cu MEP y AVP. Prome Minister Evelyn Wever-Croes hunto cu Presidente di Partido MEP Hendrik TeVreden a reuni cu informadornan 9or di diamars mainta na unda cu Prome Minister a duna di conoce cu tawata tin intercambio di ideanan hopi importante pa continuacion pa un proximo gobernacion di MEP den gobierno.
“Gobierno di Aruba tin confiansa cu e proceso democratico aki lo duna e resultado cu nos tur ta sperando cu Aruba lo tin un gobierno stabiel pa por enfrenta e retonan cu tin nos dilanti. E proceso ta manera nos consitucion ta stipula y e siman aki diahuebs, e 21 Parlamentarionan nobo cu a wordo scogi lo huramenta pa asina durante e fase transitorio por tin un Parlamento nobo”, Prome Minister a duna di conoce.
Remarcable ta cu durante e fase transitorio 4 minister lo ta alaves parlamentario; Evelyn Wever-Croes, Xiomara Maduro, Dangui Oduber y Glenbert Croes. Nan lo keda eherce nan funccion como minister den e fase transitorio y mes momento lo funciona tambe como parlamentario.
Prome Minister Evelyn Wever-Croes: “No ta premira cu e formacion lo bay tarda hopi mirando cu ta parse e proceso di formacion ta canando den bon caminda”.


text:
Margrietstraat – Diabierna merdia un patruya di polis ta wordo manda cu hopi urgencia den Margrietstraat, caminda un persona lo a haya un baby di 2 aña su so canando ariba caminda.
Home Uncategorized Baby di 2 aña canando su so ariba caminda
Baby di 2 aña canando su so ariba caminda
Hopi liher polisnan a yega na e sitio y nan a acerca esnan cu a topa cu e criatura, na e mesun momento ey e mayornan di e baby a presenta.
E oficialnan na e sitio mesora a hala atencion debidamente di e mayornan y a mustranan riba e peligernan cu e mucha por a core riba caminda y cu ta danki na e bisiña atento cu a wanta e baby, evitando asina lo peor y a bati alarma mesora.


text:
Publiká riba 11 Yüli 2022
Willemstad – Minister di Tráfiko, Transporte i Planifikashon Urbano, Charles Cooper, huntu ku Servisio pa Planifikashon Urbano (ROP) a hasi entrega di pèrmit di konstrukshon na Hague Blue Investments, pa konstrukshon di un proyekto grandi di apartamento.
Proyekto di Hague Blue Investments N.V. ta aloká na Blue Bay Curaçao Golf & Beach Resort, esaki ta stipulá segun nos EOP di ta un área destiná pa sektor turístiko. E proyekto aki ta bai bira un kompleho di 18 apartamentu i 6 ‘penthouse’ repartí den 6 edifisio. E desaroyo ta aportá na halsa e kalidat di bibienda den e área i alabes produkto turístiko ku nos por ofresé komo isla. Ademas e lo ta un ehèmpel di arkitektura kontemporanio i sostenibel realisá pa arkitekto, ingenioronan i kontratista lokal.
Konstrukshon ta kontribuí tambe na impulso ekonómiko i turístiko pa Kòrsou, i e ta duna un impulso na ekonomia dor di krea kupo di trabou na momento di e konstrukshon i mantenshon, tambe turístiko dor di atraé e turista ku ta mas inkliná na e luho i eksklusividat ku Hague Blue Investments ta ofresé.
Minister Charles Cooper ta hopi kontentu ku e proyekto aki, ya ku e ta ofresé Blue Bay Curaçao Golf & Beach Resort i pais Kòrsou un posishon mas atraktivo den Karibe.
Pa informashon general por tuma kontakto ku ROP via e number +5999433-3200. Tambe por manda Whats app na number di telefòn +5999511-3874 òf por manda e-mail na info.rop@gobiernu.cw.


text:
Queen of Saba segun leyenda tabata un muhé poderoso, riku, bunita i inteligente di Afrika ku lo a biba 3,000 aña pasá. Pa fasinante ku e reina por tabata, e artíkulo aki no ta riba dje, sino tokante nos Queen of Saba. Esun di nos tabata un skandal ku retiru di un minister, stràf pa un direktor di Banko Sentral, involvementu di NATO (North Atlantic Treaty Organization) i kaida di un gabinete. E aña aki ta kumpli presis 40 aña di nos Queen of Saba.
Meskos ku ‘proyekto 1000 baka flaku’, hotèl di 7000 kamber, transporte espasial na Hato, Queen of Saba a primintí seru di plaka na 1981. Lo a krea un moneda Antiyano di oro pa kompetí ku Krugerrand di Sur Afrika i Maple Leaf Canada komo un método di pago internashonal. E proyekto lo a keda ehekutá pa e empresa Hulandes Ofir Experts (Ofir) bou di guia di Huib Luns, yu di Joseph Luns, èks minister di Relashonnan Èksterior di Reino i e tempu ei Sekretario General di NATO. Komo un ‘steun in de rug’ Joseph Luns ta skibi un karta di rekomendashon pa Ofir riba papel ofishal di NATO.
For di tempran problemanan a vislumbrá. Un di e direktornan di Banko Sentral Antiyano (BNA), Rob Braumüller ta gaña ku Ofir lo a depositá Naf 4.5 mion pa e proyekto mientras esaki tabata solamente Naf 0.5 mion. Ademas BNA ta kumpra akshon den Ofir pa 10 biaha mas tantu ku e balor (nominal). Braumüller ta keda di skòrs. Bankonan grandi Hulandes ku na prinsipio tabata habrí pa Queen of Saba, ta kuminsá haña duda.
Minister di Finansa, Marco de Castro, ta haña krítika pasombra e a akordá e palabrashon hasí entre BNA, Fòrti i Ofir sin aprobashon di Staten. Esaki ta pone Miembro di Staten Leo Chance bisa: Mr. de Castro, you are either corrupt or stupid, but I don’t think you’re stupid because recently I applauded your policies . Staten ta èksihí pa de Castro kibra e ‘letter of intent’ ku Ofir. Ku un moshon di deskonfiansa vislumbrando kontra de Castro, su partido ta proponé un enkuesta parlamentario ku despues asta ta eksihí pa Sekretario General di NATO bin testiguá. Esaki no a sosodé.
De Castro riba 7 desèmber 1981 ta anunsiá ku e lo entregá su retiro. Poko despues Boy Rozendal ta kita sosten na Gabinete Martina l ku no por konta ku un mayoria den Staten.
Durante di 1981 ta traha 18 ehemplar di prueba di e moneda. E proyekto no ta kontinuá i Huib Luns ta demandá Gobièrnu pa Naf 1.1 mion di daño. Na 1986 Fòrti ta sera un ‘deal’ ku Luns sin duna detaye di pago.
Willemstad, Kòrsou


text:
Mi no tin bèrgwensa di prediká e bon notisia, pasobra e ta poder di Dios pa salba tur ku ta kere, na promé lugá hudiu, pero tambe esnan no hudiu. Pues e bon notisia ta mustra nos kon Dios ta
Druten 11:1
Stima SEÑOR, boso Dios, sigui su òrdunan i kumpli ku su leinan, reglanan i mandamentunan tur dia bai. Un siman karga ku bendishon di Dios pa bo
1Huan 4:7-8
Keridonan, laga nos stima otro, pasobra amor ta bini di Dios. Tur ku ta stima a nase di Dios i konosé Dios. Esun ku no ta stima, no konosé Dios, pasobra Dios ta amor. Un felis siman Dios bendishona bo.
Isaias 43:11-13
Ami i Ami so ta SEÑOR, fuera di Mi no tin niun Salbador. T’Ami a trese salbashon, t’Ami tambe a anunsi’é i proklam’é; Ami i no kualke dios straño den boso. P’esei Mi ta deklará: Ami ta Dios, boso ta


text:
…7% mas turista di estadia na mei 2018…
WILLEMSTAD – 29 di yüni 2018 – E kantidat total di turista di estadia na luna di mei ta positivo registrando un kresementu di 7%. Un total di 31.251 turista di estadia a keda risibí na mei e aña aki, aña pasá e kantidat registrá tabata 29.196. Kòrsou a risibí un total di 13.844 turista di estadia for di Hulanda. Hulanda e merkado for di kual nos ta risibí mas tantu turista, a klousura mei ku un kresementu di dòbel sifra di 14%. Ta promé biaha den historia ku nos a surpasá 13 mil turista di estadia na luna di mei. Hulanda ta kontinuá komo e merkado prinsipal; 44% di e total di turista risibí ta prosedente for di e pais aki. E di dos pais den region di Europa for di kual nos ta risibí mas turista ta Alemania. E aña aki sin niun servisio direkto for di Alemania un total di 1.361 aleman a bishitá nos pais. Esaki ta un bahada di 9%. Total region di Europa a krese ku 12% na mei 2018. Un total di 16.675 turista di estadia a keda risibí.
CTB a registrá un total di 7.012 turista di estadia for di Nort Amérika na mei 2018. Ku e resultado aki Nort Amérika ta e di dos kontribuidó den kantidat di turista di estadia. For di Canada un total di 1.089 turista di estadia a keda registrá. E prolongashon di buelonan di Westjet na mei a resultá den 66% mas kanades kompará ku mei 2017. For di Estádos Unídos un kresementu di 14% a keda registrá na mei 2018. Total 5.923 turista di estadia a keda risibí. Aña pasá e kantidat di turista ku a bishitá nos for di Estádos Unídos tabata 5.186. E sifranan positivo for di Estádos Unídos ta komo resultado di e introdukshon di e di dos buelo semanal for di Charlotte i e kambio di avion pa unu mas grandi for di Miami ku American Airlines.
Tur dos merkado di enfoke den Sur Amérika a presta bon na luna di mei registrando sifranan dòbel di kresementu. For di Colombia un oumento di 11% a keda registrá ku un total di 1.114 turista di estadia. E kresementu den turista di estadia ta komo resultado di e akshonnan di merkadeo. Tráfiko for di Brazil a registrá kresementu di 24% na mei 2018. Total nos a risibí 755 brasilero. Un total di 1.799 turista a keda risibí for di Karibe na mei 2018. For di pais bisiña Aruba, un kresementu di 4% a keda registrá. Un total di 977 arubiano a biaha pa Kòrsou na mei.
Turismo di estadia yanüari te ku mei 2018
Durante e promé 5 lunanan di aña 2018 un total di 74.371 turista hulandes a keda risibí kual ta un oumento di 10%. Aña pasá e mesun periodo un total di 67.560 turista hulandes a bishitá nos pais. For di Estádos Unídos un kresementu di 11% a keda registrá ku un total di 29.249 turista di estadia di yanüari pa mei 2018. Na 2017, e mesun periodo un total di 26.395 turista di estadia a keda risibí for di Estádos Unídos. Canada a krese ku 7% pa un total di 12.837 turista di estadia durante e promé 5 lunanan di 2018.
Total Kòrsou a risibí 173.984 turista di estadia durante e promé 5 lunanan di aña. Si kita afó e kantidat di turista risibí for di Venezuela lo por papia di un kresementu di 6%. Esaki ta un total di 10.404 turista di estadia mas kompará ku aña pasá e mesun periodo. E kantidat di turista di estadia risibí ta mustra tambe un kresementu fuerte for di e merkadonan di enfoke.
Turismo a produsí un impakto direkto di 478 mion florin pa nos ekonomia lokal durante e promé 5 lunanan di 2018. 47% di e impakto direkto total a keda generá for di turistanan prosedente di Europa kualnan ta responsabel pa 224 mion florin. E impakto direkto for di demas regionnan ta di e siguiente manera: Nort Amérika ku 126 mion, Sur Amérika ku 68 mion i Karibe i otro regionnan 60 mion florin.


text:
Esaki no a pasa niun hende forbei: e kimamentu na Isla dia 21 di mei último. Korant na Hulanda i na Kòrsou i tambe medionan internashonal a dediká ampliamente atenshon na e sigaria kanseroso di mas grandi na Reino Hulandes: refineria Isla. Anto pa kolmo resientemente gobièrnu di Kòrsou a deklará, entre otro den Antilliaans Dagblad, ku Isla no ta tene su mes na e lisensia di medioambiente. Pa SMOC esaki no tabata niun sorpresa ètòl, ni tampoko e kandela riba tereno di Isla. Aksidente sa pasa riba e tereno di Isla, i lo sigui pasa si nan no ta mantené maneho. Polítikonan mester lucha, spesialmente pa e habitantenan bou di huma di Isla pa e mantenshon ehekutivo di Isla, pero tambe pa interes di Kòrsou en general. Parlamentarionan na Hulanda di D66 supuestamente ta komprondé esaki. Awe nan a entregá un lista largu di pregunta na parlamento hulandes. Ta di spera ku parlamentarionan di Kòrsou tambe ta bai interpelá.
Akibou por lesa e interpelashon di D66.
2017Z07199
Pregunta di e parlamentarionan Diertens, Van Eijs ku Van Veldhoven (tur D66) pa minister di Asuntunan Interior ku Relashonnan den Reino i pa Sekretario di Estado di Infrastruktura ku Medioambiente tokante e kimamentu na refineria Isla na Kòrsou (mandá dia 31 di mei 2017).
1. Bo konosé e relatonan ‘Isla tast nog in het duister’, ‘brand in olieraffinaderij Isla’ i e relato di inspekshon di Isla? 1)
2. Kon i ken ta investigá si e kimamentu a kousa materia dañoso ku por afektá salubridat di e hendenan bibá eibanda?
3. Kiko ta e ‘promé investigashon’ ku e mandatarionan lokal i e bosero di Isla ta referí na dje, ora nan ta bisa ku no tin riesgo pa salubridat di pueblo komo konsekuensha di e kimamentu?
4. Bo por indiká si ta konosí si e hilu di humanan kousá pa e kimamentu ta kontené mas materia fini ku normalmente, ku konsekuensha dañoso ora di hala rosea? Si ta asina, dikon no a konta esaki komo riesgo pa salubridat di pueblo?
5. Segun e bosero di Isla, e kandela a originá na e Crude Distiller i ta gasolin so a kima; por deskartá ku, durante e kimamentu, otro kombustibel a kima òf a evaporá, ku por a kousa por ehèmpel hidrokarburo orgániko pasahero manera benseno kanseroso?
6. E bosero di Isla ta indiká ku no tin nodi pa preokupá, pasobra e materianan ku a sali tambe ta wòrdu kimá ora di ‘flaring’ (kima gas di mas); bo por afirmá ku ora di ‘flaring’ na Isla por emití materia dañoso? Por tin un subida di e kantidat di e materianan akí durante un kimamentu?
7. Kon i ki ora gobièrnu di Kòrsou i gerensia di Isla a notifiká e habitantenan rondó refineria Isla di e kimamentu? Kon ta verifiká si tur komunikashon, ku e habitantenan a risibí tokante e riesgo di salubridat, ta korekto?
8. Kon i ken ta investigá e kousa di e kimamentu? Ta Isla so ta investigá esaki, òf tin organisashon eksterno envolví? Si ta asina, ta kua organisashon?
9. Kuantu biaha den pasado tabatin insidente di seguridat na Isla i kon esaki ta relashoná ku refineria rònt mundu? Por papia di un problema struktural di seguridat? Si no t’asina, dikon nò?
10. Kiko bo ta haña di e echo ku segun e rapòrt di inspekshon di Isla, bou di guia di Fluor, ta parse ku refineria Isla ta aserká problema di medioambiente solamente for di e riesgo di ‘violá e eksigenshanan mará na pèrmit’ en bes di usa un aserkashon genériko kaminda ta tradusí daño na medioambiente den gastunan?
11. For di rapòrt di inspekshon di Fluor ta sali na kla ku refineria Isla no ta kumpli ku e eksigenshanan di e pèrmit aktual, riba vários punto, entre otro e ‘flaring’ struktural; ta konosí kuantu tempu kaba Isla no ta kumpli ku e eksegenshanan di pèrmit akí? Si no t’asina, dikon nò?
12. E rapòrt di inspekshon di Fluor ta duna vários sugerensha, tantu pa término korto ku pa término largu, pa Isla sí por kumpli ku e eksegenshanan di pèrmit; bo por indiká kon i ki ora gobièrnu di Kòrsou ta mantené ku Isla ta sigui i ta implementá e sugerenshanan di e rapòrt di inspekshon di bèrdat?
13. Kiko gobièrnu di Kòrsou a hasi te awe pa mantené e violashonnan di refineria Isla i pa pèrkurá ku refineria Isla ta bai tene su mes na e eksegenshanan mínimo di pèrmit?
14. Ki dia gobièrnu di Kòrsou lo ehekutá un inspekshon atrobe i evaluá si refineria Isla sí a sigui i implementá e sugerenshanan di e rapòrt di inspekshon di Fluor, i sí ta kumpli ku tur eksigensha di pèrmit?
15. Si refineria Isla keda sin kumpli i keda violá lei i regla vigente, ki ora gobièrnu di Kòrsou lo karga e konsekuensha i ta bai para e operashonnan òf ta kuminsá parti but? Kua kuadro lo usa pa esei?
16. E servisionan di inspekshon hulandes relevante, manera Inspectie Leefomgeving en Transport (ILT), tin sufisiente kapasidat pa ofresé gobièrnu di Kòrsou nan konosementu, perisia, i eksperensia tokante kon ta mantené na un bon manera? Si no t’asina, dikon nò? Ora sí t’asina bo ta dispuesto pa hasi e oferta akí na gobièrnu di Kòrsou?
17. Bo por kontestá kada pregunta apart, por fabor?


text:
Politica guia pa principio, ta un politica cu ta produci desaroyo, prosperidad colectivo y oportunidad pa tur cu tin ambicionan grandi. Politica tin e poder pa transforma sociedad. Den transcurso di epoca politica a divesifica internationalmente y no semper cu e consecuencia desea. Principionan manera solidaridad, convivencia, equidad y responsabilida colectivo a wordo sacrifica pa crecemento economico desbalansa, bataya pa poder y mal uzo di poder pa beneficio personal. E sintoma di e politica deficiente aki tambe nos ta experiencia na Aruba. Ta momento pa politica na Aruba wordo guia pa e Bon Comun cu ta trece desaroyo positivo pa cada cuidadano, di tal forma cu tur cuidadano ta sinti cu su necesidad ta wordo siribi pa un politica cu ta pone causa colectivo prome cu interes personal. Aruba mester reconcilia bek cu e “BON COMUN” cu ta inspira cada actor principal den nos comunidad pa duna nan aporte na un causa comun nobo.
Cada sirbidor publico of esnan cu ta aspira un funcion politico mester compronde e rason pa cual nan ta yama pe. Meta di un politica etico y servicio publico semper mester ta relata na un causa husto. For di principio di pensamento riba politica y servicio publico a busca un cuadra di referencia etico y husto pa ta e guia y e cuadra dentro cual ta duna contenido na accionnan di politica y servicio publico. Hopi ta e discusiónan tocante reforma económico, reforma social y te hasta reforma democrático, manera nos ta mira relata na e discusión tocante e implementación di e Landenpakket pero e discusión cu lo conduci na transformación di nos sociedad ta completamente ausente. Nos tin cu habri e discusión tocante e reforma di e pensamento político y moral cu lo ta e punto di orientación pa tur decisión político y maneho riba tur tereno.
Pa garantiza cu nos comunidad tin un speransa nos mester impulsa temanan manera E Bon Común como guía pa maneho. E bon común ta similar na e aspiración colectivo di nos comunidad. E beneficio di cada decisión tuma mester wordo sinti pa tur hende, y no un grupo specifico; un maneho económico cu ta crea oportunidad y mihor condición laboral pa tur comerciante y empleado, un infrastructura y espacio publico cu ta ofrece oportunidad comercial y recreo tur cu ta desea di utilisa esakinan, un sostén social cu ta garantisa dignidad esnan mas vunerabel y un enseñansa cu ta garantiza un formación completo intelectual y personal di nos hobenan.
Ta momento pa cambio e tono politico y enfoca ariba un politica constructivo cu ta inspira y crea speransa. Fundacion Digna Lacle Herrera conhuntamente cu Plataforma Hobenan Profesional y fraccion di AVP a tuma iniciativo pa nos refleciona ariba idealnan politico cu ta duna un base na e transforamcion di nos comunidad cu nos ta desea. Nos orientacion ta inicia diahuebs awor 29 di September pa 7or di anochi den e AULA di EPI. Un invitacion special na tur sector den nos comunidad y tur cuidadano cu ta desea di enrikece nan conocemento y sera conoci cu e concepto politico “ The Common Good”.


text:
Nos mester ta mas amabel cu otro y realisa cu tur hende tin su storia, y su trauma. Esey ta e filosofia di Pilar Flores (37), redactor di Bon Dia Aruba. E idea pa profila Pilar a bin a base di combersacionnan di trabao riba kico tur ta pasando den mundo. Y Pilar a experiencia algun evento den su bida, cu pa hopi na Aruba ta completamente desconoci. Como mucha y despues como adolescente, Pilar a lanta y biba den zona di guera y delincuencia pisa na su pais natal, Guatemala.
Pilar ta yiu di un Arubiano y un Guatemalteco. Su mama Veronica, tabata yiu di e conocido periodista Toty Arends, kende tambe tabata casa cu un hende di Guatemala. Pues no tabata nada straño pa Veronica a bay biba na Guatemala unda el a conoce su casa, Roberto Flores. Pero e bida di âhoneymoonâ a cambia pa uno di tension continuo debi na e guera civil cu a laga como 200 mil morto y 40 mil desapareci, segun datonan oficial. Tata di Pilar tabata un activista estudiantil na su Universidad y tur ora tabata haya su mes den confrontacion, hasta sangriento. Ta den e ambiente ey Pilar a nace, esta cu tur rond tabatin peliger. E guerilla di un banda y e ehercito e otro, y e poblacion pega memey di e guera. Pero pa e mucha, esey tabata bida normal. Un bida cu no ta permiti mucha hunga pafo sin mas. Pilar no tabata sa miho. Te ora cu su mayornan a separa y Pilar a bin Aruba cu su mama. E tabata cla pa bay eerste klas.
E mucha no por a compronde prome cu e por a cana bay Rosario College, mira con bisiñanan tin decoracion di cristal poni den cura, cu facilmente por a djis gara bay cune. E mucha cu a nace y biba den un zona di guera a conoce otro mundo. Pero situacion familiar a haci cu su mama a dicidi pa bolbe Guatemala. Pilar net a caba derde klas. Y eynan el a haya a asina yama âculture shock.â E tabata bolbe den un bida cu retonan cu no tabatin na Aruba. Un ambiente unda seguridad no ta un garantia. E hoben ya e no por a cana bay scol, no por a djis bay minimarket un rato. Y ora cu no tabata por otro, e tabata cana pafo pero pendiente cu ningun hende tabata siguiâe. âNos a experiencia toque de queda na cantidad. Y no ta manera e toque de queda durante e lockdown di e pandemia na Aruba. Aki, soldatnan haya un hende ta cana no ta cuestion di puntra, sino di tira mata mesora. Mi a mira un cantidad di curpa benta, mi a mira hende colga for di brug.â
Hasta despues cu a firma e tratado di paz entre guerilla y Guatemala, e situacion a keda peligroso pasobra delincuencia a aumenta drasticamente.
Pilar a busca su refugio den su educacion. Pero, mescos cu e bida diario, e mester a adapta na scol. E mucha tabata forma na Aruba, cu e sistema educativo cu ta permiti un alumno haci pregunta, papia cu su maestro y hasta intercambia pensamento. Educacion na Guatemala tabata militarisa. âNos mester a lanta para asina cu un hende grandi drenta nos klas. Un biaha mi a bay bebe awa, sinta na mi lessenaar y mi a haya zundra pasobra mi no a pidi permiso. Mi tabata haya problema cada biaha cu mi tabata âinterumpiâ les ora cu mi tabata haci pregunta. Mi a haya basta problema.â Sinembargo e adolescente tabata un bon studiante y tabata cla pa bay Universidad, mescos cu su ruman grandi. âPero situacion economico no tabata bon. Mi mama a bisa mi cu e no ta mira con por paga pa mi bay Universidad. Mi welo a bisa pa mi bolbe Aruba, unda lo mi por haya Arubalening.â
Pilar no a duda. E famia a bolbe Aruba cu excepcion di su ruman mayor cu tabata traha y studia. Pilar cu su 16 aña tabata back na e pais cu el a haya manera un soño. Pa 6 luna el a bay les priva di Hulandes, cu danki na su añanan formativo den su infancia, a permitie pa drenta Colegio Arubano, unda el a caba HAVO y despues VWO. Y aunke e tabata contento di ta back, esey tabata momento cu el a realisa cu e no mester ta den e âsurvival mode.â Esaki ta e periodo cu e hoben a confronta e realidad di a biba añanan cu un tension continuo, unda cada momento mester a haci locual tabata posibel pa sobrevivi. âMi a cay den un depresion pisa,â Pilar a conta. Pero asina mes, el a supera su trauma y e hoben a logra bay studia. Pilar a bay studia Teologia na Escocia y despues di su Bachelorâs a bay Hulanda pa haya un Masters den Etica.
Tur dos estudio ta enfoca hopi riba e spiritualidad di hende, e bon y malo y tur locual ta entre e dos extremonan. âY na Hulanda, den tur sector tabata kier profesionalnan den etica, for di Gobierno te na companianan, incluso banconan.â Y etica ademas ta un di e basenan principal di periodismo.
Pilar semper tabata intencion di a bolbe Aruba. E no a experiencia e mesun sentido di comunidad cu el a conoce y biba riba e isla natal di su mama. Su famia tabata na Aruba, pero tambe e Chines unda e tabata cumpra cos y tabata combersa cune. âHopi no ta realisa e bida comunitario cu nos tin na Aruba.â Y aunke cu e tin un trabao periodistico hopi pisa, lesnan di bida a siña Pilar pa aprecia cada momento, cada dia. E noticianan por ta malo, pero Aruba ta keda cu un luga unda no mester wak patras ora ta cana riba caya. âE momentonan cu por bay wak bahada di solo, e combersacionnan cortico cu tur hende cu topa.â Y aunke cu no tur hende por tin e trauma di guera, Pilar ta consciente cu cada hende tin su storia y su mesun carga. Como tal, e miho manera pa mantene e sentido di comunidad cu tin hopi na Aruba, ta simpel. âDjis trata otro cu amabilidad y cariño. Y no tene miedo pa futuro, pasobra no sa kico e ta trece. E por ta bon cos tambe, bo nunca sa.â


text: Athletanan local di Monster Energy, Daniyel Tromp & Darrell Werleman lo representa Aruba den e Monster Energy Bmx Freestyle Exams na Trinidad & Tobago dia 25, 26 & 27 di April. E dos hoben nan aki a wordo invita pa ta parti di e evento aki door di representantenan di Monster Energy na Trinidad & Tobago y cu orguyo nan lo representa Aruba banda di otro 95 coredo di BMX di 23 diferente pais. E evento aki ta a cuminsa na 2010, organisa pa TREVLON HALL, e promer Bmx Freestyle Pro Rider di Trinidad & Tobago kende a team up cu Monster Energy y a crea e Monster Energy Bmx Freestyle Exams. E aña aki e competencia lo conta cu presencia di Atletanan profesional, e mihornan rond mundo den e categoria di BMX y lo reparti $86.000,- den premio. Daniyel Tromp ta un hoben di 26 aña di edad y cu mas di 10 aña den e mundo di Freestyle BMX. Semper e tabata tin e deseo di por a competi na nivel mundial den amatuer y progesa pa e por competi un dia na nivel di pro rond mundo. Aña pasa Daniyel a participa caba na e evento aki y a logra keda na di cuater lugar, pero despues di e competencia e la bin bek Aruba cu un motivacion grandi pa siña maniobranan mas difícil manera e backflip, flair, y tailwhip air y mehora su condition físico pa e por representa su isla aun mihor den 2014. Darrell Werleman di 18 aña di edad tin mas cu 7 aña den mundo di y a yega di competi tambe local y internationalmente. Den e Monster Energy Bmx Freestyle Exams aña pasa e la keda na di 2 lugar. Expectativanan ta grandi, mirando e pasion y dedicacion di e dos deportistanan aki cu ta train hopi duro, mas cu 4 of 5 ora pa dia 5 biaha pa siman, dedicando nan tempo y dunando hopi di nan mes pa nan por logra nan soñonan. Monster Energy kier a desea e deportistanan aki hopi exito na Trinidad & Tobago.


text:
WILLEMSTAD- 18 di febrüari 2021 – Resientemente Ofisina di Turismo di Kòrsou (CTB) huntu ku 17 partner lokal a partisipá na e vershon virtual di e feria di buseo Duikvaker. E feria virtual dirigí riba buseo i snòrkel a konta e aña aki ku un total di 100 ekshibidor i oradornan prosedente di rònt mundu kual a haña e oportunidat pa presentá nan produkto i servisio na e konsumidó europeo. Durante e dos dianan di e Duikvaker Virtual Expo 2021 e página a risibí un total di 76.281 views.
E tim di Kòrsou a keda bon representá pa vários operador di buseo, hotèlnan i apartamentunan ku a eksponé tur loke Kòrsou tin pa ofresé na tur ku gusta sambuyá i snòrkel.E bishitantenan na e feria virtual por a sigui presentashonnan ku informashon aktualisá di Kòrsou su produkto turístiko, papia ‘live’ ku representantenan di CTB, partnernan den e sektor di akomodashon i operadornan di buseo. Tur esnan ku sambuyá òf snòrkel den awanan di Kòrsou ta keda altamente impreshoná ku e bunitesa di kada sitio bou di awa. Kada un ta úniko i tin su propio beyesa i variashon di koló. Esaki ta e sentimentu ku CTB i su partnernan a sa di traspasá na tur ku a bishitá e stèntnan virtual di e tim di Kòrsou. E página di e feria lo keda disponibel te ku luna di sèptèmber próksimo di manera ku personanan rònt mundu ainda tin chèns di bishitá e stèntenan virtual pa asina wak e presentashonnan i chèk e foldernan digital.
CTB ta gradisí e 17 partnernan di sektor privá ku a forma parti di e tim di Kòrsou na e feria di buseo. E feria virtual di Duikvaker ta sigur un plataforma mas pa por sigui promové Kòrsou bou di e amantenan di buseo na Europa.


text:
ORANJESTAD, Aruba
For di Oficina di Lions Club Internacional, Aruba One Happy Island Lions Club a ricibi tres reconocimento pa e miembronan di directiva diario 2018 – 2019, Immediate Past President Fl. Andy Curiël, Past Secretary Fl. Carla Martinus y Past Treasurer Fl. Geraldine Frank. E reconocimento pa e tres miembronan aki ta compromiso activo demostra na e crecemento y fortificacion di nos asociacion. President Fl. Junior Arends a felicita e tres miembronan cu nan reconocimento y a gradici nan pa excelente contribucion y a invita Vice President Fl. Eugene Dubero pa otorga nan e pin corespondiente. Lions Club International ta e organisacion di clubnan di servicio activo mas grandi na mundo, un grupo di mas di 1.4 miyon homber y muhernan di mas di 48 mil clubnan den 200 paisnan y areanan geografico rond mundo, cual ta dedica na haci un diferencia den nan comunidad. Club di Lions ta traha voluntariamente dunando servicio na esnan den necesidad den nos comunidad. Aruba One Happy Island Lions Club ta hopi orguyoso di su miembronan. Bo ta desea mas informacion di nos organisacion bo por bishita nos facebook page na “Aruba One Happy Island Lions Club”.


text:
ORANJESTAD, Aruba: Gerencia y staf di Post Aruba N.V. ta masha contento di por a celebra e hubileo di nan colega George Lejuez. El a cuminsa traha den servicio di Post Aruba N.V. dia 20 di Augustus 2007. Kiermen George Lejuez a haci 10 aña di servicio.
El a inicia eherciendo su trabao na loket, despues e tabata Operador di Telefon y actualmente e ta trahando den departamento di Customer Service, unda e ta haciendo un tremendo labor. George Lejuez tin un caracter hopi bunita y e ta un persona trankilo. E ta amigabel y mas cu claro un bon trahado.
George Lejuez sa con pa atende clientenan y su area di trabao semper ta bon organisa. E ta un persona cu tin hopi potencial pa sigui crece den e compania. Como muestra di aprecio pa tur e añanan aki di trabao, Gerencia di Post Aruba NV a entrega George Lejuez su envelop mereci. Na e momento special aki a conta cu presencia di algun colega y su famia, kendenan semper a sa di ta un gran apoyo pe.
A funda e compania priva Post Aruba N.V. na aña 2005. Su oficina principal ta situa na J.E. Irausquin Plein # 9 na Oranjestad y tin 2 oficina adicional na Santa Cruz y San Nicolas. Ey ta ofrece tur tipo di servicio, for di manda un envelop, te na carga pisa. Post Aruba N.V. ta conta cu 111 empleado, cu diariamente ta yega na 42 mil adres situa tur rond di nos isla. Mas cu djis un servicio, e empleadonan atento ta percura pa tanto comunidad como sector comercial por comunica cu otro.
Pa mas informacion riba servicionan di Post Aruba N.V., bishita e website www.postaruba.com of check nan paginanan riba Facebook, cu ta Post Aruba N.V. y Aruba Stamps.


text: Diasabra madruga a drenta informe di cu tin un ex kibrando tur glas den cas na Frankenstraat y hasta glas a spart riba un di e muchanan, mesora a dirigi varios patruya na e sitio. Na yegada di e patruya a bin compronde cu e homber lo a bay caba for di e sitio den un Toyota Tercel posiblemente rumbo su cas na Hooiberggiet. Patruya di Santa Cruz a warda y na su yegada mesora a detene. Su detencion no a bay facil y a start un forsageo unda polis mester a pone plat riba vloer pa por a boei e. Polis a tuma nota di e destruccion na cas di e dama. Polis a hiba e detenido na policlinica pa atencion medico.


text:
Manual Básiko Bèrdura i fruta na Bonaire
E buki akí ta duna bo informashon básiko pa kultivá bèrdura i fruta den bo kurá di kas. E potrètnan ta mustra kiko bo tin mester i kon pa hasi’é. E tekstonan lo duna mas aklarashon.Den e anekso tin informashon adishonal.
E Manual Basiko di Berdura i fruta na Bonaire a keda skirbi pa POP Bonaire pa asina stimul. tur hende pa kultiv. b.rdura fresku, saludabel i pagabel. E inspirashon a bini di Raymond “Rocky” Emers ku a present. diferente tayer na adultonan i tambe di Edshel Martha ku su tayernan na hobennan.
Nos ke gradisi:
- Germine Ramackers-Frans pa su kolaborashon i kontribushon balioso, ku e potr.tnan di su hard.n.
- Lacey Pauletta pa su kontribushon tokante e kas di b.rdura
- Nolly Oleana pa su komentario i sugerensianan
E bukinan na Hulandes of Ingles.
YouTube: https://youtu.be/iPWWMjbOYpQ


text:
Kuido ofresé
Aktividat
Ik wil activiteiten doen
E sentro di aktividat Adriaan ta habrí 5 dia pa siman, di 8:00 pa 16:30, pa hende ku kehonan sikiátriko króniko òf kehonan relashoná na esaki. E sentro por risibí 70 bishitante. No solamente habitantenan di Fundashon Sonrisa ta bin e sentro di aktividat. Hopi bishitante ta biba na kas serka famia. Kada kliente ta haña un guia personal. Esaki ta yuda bo durante henter e proseso di registrá te kanselá.
Metanan
Metanan por ta:
- Bira mas independiente. Un punto di salida importante ta pa hasi hendenan mas independiente. P’esei bo ta traha ku metanan personal, basá riba bo deseo, kapasidat i posibilidatnan.
- Desaroyá bo mes. Bo ta siña yen abilidat pa asina por progresá.
- Siña anda ku otronan. Bo ta siña funshoná den un grupo. Esaki ta yuda bo keda pará den komunidat i partisipá na aktividatnan sosial.
Aktividatnan
Tin un oferta amplio di aktividat ku ta duna strukturalmente. Esakinan ta aktivá bo, ta yuda bo ku tareanan diario, riba kòmpiuter i den kushina por ehèmpel. Banda di esei tin aktividatnan ku bo por mira komo aktividatnan di tempu liber i/òf un promé paso den direkshon di trabou (boluntario).
Por pensa por ehèmpel riba: lès di kòmpiuter, traha ku palu, mantené kurá, hasi obra di man, traha kos di boka dushi, deporte i moveshon, kuida kara, wateraerobics, siña konta òf papia/skibi, kushiná, traha muzik, baila, kose i traha den un tayer.
Registrá pa aktividat
Despues di risibí bo registrashon, nos ta traha un sita pa un kombersashon orientativo. Durante e kombersashon akí nos ta konta kiko ta posibel. Na mes momentu nos ta wak kiko ta bo espektativa, deseo i posibilidatnan.
Despues di e kombersashon nos ta mustra bo e lugá i kisas bo por partisipá na un aktividat pa un parti di dia. Asin’ei bo por wak kiko abo ta haña leuk. Promé ku bo kuminsá, bo ta skohe kua ta e aktividatnan ku bo ke hasi i kua ta e dianan ku bo por bin. Grandura i komposishon di a grupo ta otro tur dia. Bo por kuminsá na momentu ku …aprobá bo registrashon.


text:
INSKRIPSHON PA START KU KURSO DI KOSEMENTU JÜNI TA HABRI!
Bin siña Krea i Kose ku Plaser mane un Profeshonal meskos ku e kursistanan aki.
Abo tambe ke logra bira un kosedo di taya?
Bo ke siña diseña bo propio pañanan i krea vestuario konforme bo smak i ku ta kuadra ku bo figura di kurpa? Pa bo lusi espektakular?!
Kurso “Krea i Kose ku Plaser mane un Profeshonal” lo brindabo e konosementu nesesario pa logra esaki.
Pa bo kuminsa e nivel aki bo no mester tin NIUN konosementu di kosemementu.
Den e kurso aki bo ta siña:
– konose tela
– figuranan di kurpa
– manehá mashin
– teknikanan basiko di kosementu
– kue midí
– pinta patronchi na midí
– hasi fitting
– adaptashon di patronchi basiko pa krea modèl
– kosementu di saya, blusa, shimis i karson i tur e teknikanan nesesario pa elabirá esakinan di mera profeshonal.
Guia profeshonal di Indira Hermanus kende ta dosente diploma riba e area di moda i vestuario i kende tin 27 aña di eksperiensha komo dosente.
Serka KreaDiva Plaser ta sentral. Lèsnan ta duna den un ambiente komodo i plasentero i ta tene kuenta ku kada ken su kapasidat i tempo pa por logra bon komprendementu i dominio di e materia.
Les ta 1 bia pa siman.
Inskripshon 26,50
Durashon 24 luna
Preis pa luna 170,-
Si ke stop promé mester avisá 1 luna adelanta
Si paga inskripshon pa mas tarda 22 di mei lo deskontá esaki for di pago di luna.
Na momento ku paga inskripshon ta reservá e luga. Por hasi esaki cash/swipe òf online.
Luganan disponibel:
Djaluna (6:00- 8:00 pm): 3
Djamars (6:00- 8:00 pm): 2
Djarason (6:00- 8:00 pm): 3
Djawebs (6:00- 8:00 pm): 2
Djasabra (11:00- 1:00): 2
Djasabra (3:00- 5:00 pm): 3
KreaDiva
Noorduynweg 58-2
8680088
djamars-djawebs 10:00-18:00/ djabièrne 10:00-12:00/ djasabra 11:00-17:00
Bin pa nos ban Krea i Kose ku Plaserrrrrrr


text:
๐๐ซ๐ ๐๐ง๐ข๐ฌ๐๐ฌ๐ก๐จ๐ง ๐๐ข ๐๐จ๐ฒ๐๐ฅ ๐๐๐จ๐ซ๐ฉ๐ข๐จ๐ง๐ฌ ๐ญ๐ ๐ฌ๐ฎ๐ฆ๐๐ฆ๐๐ง๐ญ๐ ๐๐ง๐ญ๐ฎ๐ฌ๐ข๐๐ฌ๐ฆ๐ ๐ฉ๐ ๐๐ง๐ฎ๐ง๐ฌ๐ข๐ ๐ค๐ฎ ๐ง๐๐ง ๐ญ๐ข๐ง ๐ฎ๐ง ๐ค๐๐๐๐ฌ๐๐ง๐ญ๐ ๐ง๐จ๐๐จ ๐๐๐ง ๐ฉ๐๐ซ๐ฌ๐จ๐ง๐ ๐๐ข ๐ฌ๐ซ. ๐๐๐ก๐ข๐ฆ ๐๐ญ๐ญ๐๐.
Sr. Attaf sigur no ta un deskonosi den mundu di beisbol. Yu di konosido agente i ex scout di Atlanta Braves sr. Giovanni Visceiza q.e.p.d sr. Attaf a profila for di edat jong den ekipo di St Maria i despues a lusi engrande aya na Atlanta durante su karera eskolar, komo un di e top Catcher nan den High School i Junior College den e estado di Georgia. Despues di a regresa Korsou ela forma parti di ekipo nan di AA manera st Maria Pirates, Wildcats i Marchena Braves komo pitcher, catcher i DH.
Ku sr. Attaf na kabes nos tin sigur ku nos organisashon lo bai florese bek i ta un ehempel komo organisashon pa tur sobra.
Huntu ku sr. Nahim Attaf nos direktiva nobo ta karga ku sanger nobo, yong i inovativo pero ku eksperensia.
Nos direktiva nobo lo konsisiti di:
– Presidente – Nahim Attaf
– Vice Presidente – Quincy Lucas
– Secretaria – Surella Henrietta
– Tesorero – Michelle Nahar
– Miembro – Zuleima Kenepa
– Miembro – Juliomar Valies
– Miembro – Quincey Vanblarcum
Den palabranan di nos presidente sr. Nahim Attaf:
โTin mi mes organisahson i pa por aporta na nos beisbol i na e nivel di mas haltu semper tabata algu kumi a anhela. Manera e oportunidad aki a presenta i mirando e tremendo historia ku organisashon di Royal Scorpions ta bin kune, no tabata tin niun duda den mi mente ku esaki lo ta e โperfect fitโ. Ku e team ku nos tin aki pa dirigi e organisashon mino tin niun duda ku nos lo logra tur meta ku nos a pone nos dilanti.
๐๐๐ง๐ ๐ง๐ ๐ค๐ฎ๐๐ง๐ญ๐ ๐ค๐ฎ ๐๐๐๐๐๐๐๐๐ ๐๐๐ ๐๐ ๐๐๐โ
Nos ke invita tur fanatiko i miembro di Royal Scorpions pa sigui nos paginanan social i keda pendiente pa mas informashon, anunsio i varios tremendo aktividat ku tin den tapara pa tur fanatiko i miembro.


text:
Diaranson merdia polis a keda mobilisa pa Jucuri dilanti e Komi Supermarket pa un pelea grandi entre algun hoben. Pero nan a bringa asina lihe te subi bais y bandona e sitio den gang direccion Rooi Bosal.
Pelea formal di hobennan diaranson merdia na Jucuri…
Posted by MasNoticia.com on Wednesday, 18 March 2020
Polisnan a mobilisa pa e sitio y a topa cu un grupo grandi di hoben riba bais. Polis a hala atencion di nan tur. Tabata un gang cu ta biba pariba y nan tabata bayendo direccion cas. Debi cu polis no tabata tin mas informacion kende a bati otro no por a haci detencion.


text: KRALENDIJK – Grupo “Rekresaroyo 60+” a selebrá dia di tata na hotèl Habitat. Tatanan tabata den kompania di e mamanan di e grupo, kende a pasa un fin di siman na e hotèl. Djasabra anochi a saka e tata di e grupo, kende a resultá di ta Epifanio “Felix” Nicolaas. “Felix” a resultá tata di Grupo Rekresaroyo 60+ pa 2020. Tambe e grupo a sali riba tour i tabata turista riba nan propio isla. Nan a disfrutá di un dushi breakfast mainta i mèrdia saboriá un tremendo sòpi i kuminda surnameo. Despues a regresá hotèl pa hinka pia den awa i rilèks. Miembronan di e grupo a gosa i ta yama danki pa esnan kende a pèrkurá pa a organisá e fin di siman na e hotèl. Kombinashon di potrèt ta ilustrá parti di e ambiente.


text:
SANTA CRUZ — Conseho di Partido di MEP den su reunion e siman aki a reitera e mandato na lider di MEP Evelyn Wever-Croes pa yega na un coalicion cu base amplio cu partidonan RED y POR.
Esaki despues cu lider di partido y presidente di partido a duna un briefing di e reunion cu Informador, y principalmente mustrando riba e problemanan financiero serio cu gobierno di Mike Eman tin Aruba aden, y e falta di cumplimento severo di parti di gobierno di AVP. Esaki ta pone hopi mas presion riba e partidonan cu kier ehecuta nan programa cu nan a bai eleccion cun’e, pero cu e desastre financiero cu Mike Eman ta lagando atras, por stroba.
Ya un dia despues di eleccion Conseho di Partido a duna e mandato na lider di MEP pa sondea e posibilidadnan pa formacion di un coalicion. Despues cu e disponibilidad a keda expresa pa tur tres partido MEP POR y RED, y e formacion a drenta den e sigiente fase, lider di MEP a bolbe busca mandato y aprobacion di Conseho di Partido pa continua.
Mester remarca cu tur miembro di Partijraad a duna nan sosten na e proceso aki, y tur rumor cu si tin problema interno den partido MEP, ta falso. MEP ta mas solido cu nunca, y den bon dialogo y transparencia, ta canando e caminda di formacion di gobierno, cu cabes friew y cu seriedad. Partido MEP ta sumamente orguyoso di su lider y e forma con e ta atendiendo cu e proceso aki, y a reitera su sosten na Evelyn Wever-Croes.


text:
Fin di siman tur candidato di partido MEP tabata den Hooiberg y Seroe Biento, y e recepcion tabata hopi bon. Tabata tin mas di 100 campanjadornan hunto cu e candidatonan presente na e ocasion aki, y hunto nan a bishita como 1000 cas.
E recepcion tabata hopi bon, y por nota cu Hooijberg y Seroe Biento tambe ta cla p’e cambio. Nan tambe ta realisa cu e gobierno actual a causa hopi daño na nos pais, cu promesanan falso.
Nan tambe ta realisa cu nos yiunan no por bai paga e cuenta di e mal gobernacion, y cu mester cambia rumbo di nos pais.
Lider y candidatonan di MEP trahando duro pa hiba e mensahe di cambio, cu ta cai den bon tera serca cuidadanonan